Udruženje građana „Stop kafileriji“ predalo je danas na pisarnici Gradske uprave peticiju pod nazivom „Da Zrenjanin diše“ koju je potpisima i ličnim podacima podržalo 12000 građana.\nPeticija „Da Zrenjanin diše“ pokrenute od strane UG „STOP kafileriji“ je materijalni dokaz subjektivnih osećaja više od 12.000 ljudi i bazične biološke potrebe za vazduhom. Sakupljanje ovih potpisa i protestne vožnje pokrenuli su najnoviji talas građanskog aktivizma u Zrenjaninu. Porast zdravstvenih problema pruzrokovanih smradom iz kafilerije probudile su najstrpljivije i najtolerantnije žitelje Zrenjanina.\nVišedecenijsko ignorisanje potreba stanovnika polovine Grada dovelo je do osvešćivanja činjenice da se ostvarivanjem osnovnog ljudskog prava – prava na život, ostvaruje i javni interes, te pokreću mehanizmi za njegovu implementaciju.\nStotine građana su se, sada već u dva veka, žalile i obraćale različinim institucijama. Presuda Opštinskog suda u parnici iz 1995. godine doneta je u korist građana, ali fabrika nije ispoštovala zabranu smetanja svojine 138 onih koji su tražili zaštitu suda, jer penali u sudskom izvršnom postupku nisu bili dovoljni da pogon zaustavi rad; Peticije sa po 700 potpisa predata je Gradskoj upravi Grada Zrenjnanina 2010. i MZ „Dositej Obradović“ 2011. godine.\nGrađani sada sumnjaju, na osnovu boje i mirisa otpadnih voda, da dolazi do njihovog ispuštanja u Aleksandrovački kanal koji se nalazi u blizini fabrike. I na ovaj problem ukazivano je dugi niz godina.\nJoš je 2003. na osnovu Zaključka Izvršnog veća AP Vojvodine izrađen dokument u kome tadašnji objekat DP „Superprotein“ nema odgovarajući ventilacioni sistem, kao i da nedostaju uređaji za kontrolu odvođenja otpadnih voda. Čini se da od tada do danas, i nakon promena vlasnika tehnloški proces nije osavremenjen, ili poboljšan bilo koji drugi način.\nImajući u vidu veliku zainteresovanst javnosti, UG „STOP kfileriji“ će predati Gradskoj upravi Grada Zrenjanina Peticiju, ali i nastaviti sve zakonom dozvoljene radnje kako bi se konačno našlo rešenje za prestanak emitovanja neprijatnih mirisa.\nOd Gradske uprave zahtevamo da sprovede neophodne radnje kako bi „Prekon“ DOO pribavio integrisanu dozvolu i o svakoj fazi njenog izdavanja obavestio javnost putem medija. Mi u ovom trenutku ne znamo da li pogon ima podnet zahtev, a trebalo bi da još od 2005. godine ima, „Procenu uticaja\nzatečenog stanja na životnu sredinu“. Kafilerija mora da sprovede, i konkretno navede, najbolje dostupne tehničko-tehnološke procese.\nOd načelnika inspekcije, gradske uprave i gradonačelnika zahtevamo da u skladu sa svojim ingerencijama kontolišu pravilnost, zakonitost i savesnost svih nadležnih zaduženih za rešavanje ovog problema, a od predsednika Skupštine Grada zahtevamo da sazove sednicu radi izglasavanja nepoverenja gradonačelniku ukoliko u okviru svojih ovlašćenja nije preduzeo sve mere da se reše problemi vezani za zagađenje životne sredine od strane „Prekon“ DOO.\nU ime 10.000 potpisnika Peticije „Da Zrenjanin diše“ i 2.000 potpisnika online verzije zahtevamo od ostalih nosilaca ovlašćenja koji se bave zaštitom životne sredine na lokalnom, pokrajinskom i republičkom nivou da svojim odgovornim delovanjem reše problem nesnosnog smrada u gradu Zrenjaninu.\nNaše buduće aktivnosti biće uslovljene (ne)činjenjem svih gore pomenutih aktera – kaže se u saopštenju UG „Stop kafileriji“.\nOdržan sastanak predstavnika Grada Zrenjanina i Udruženja građana „Stop kafileriji“\nU sali Gradskog veća održan je danas sastanak predstavnika Grada Zrenjanina i Udruženja građana “Stop kafileriji”, a zrenjaninska kafilerija, problemi na koje se žale građani i peticija “Da Zrenjanin diše”, koja će danas i zvanično biti predata Gradu, bile su teme o kojima se govorilo. Sa članovima udruženja razgovarali su zamenik gradonačelnika Saša Santovac, predsednik Skupštine grada Čedomir Janjić, Duško Radišić, kao i zamenik načelnice Gradske uprave Miloš Korolija, koji su ukazali na obostranu želju – građana i lokalnse administracije, za trajnim rešenjem problema.\nUkazao je i da se sve radilo u skladu sa zakonima, da je postojalo nekoliko opcija za rešenje, a da su inspektori uradili svoj deo posla i da je sredinom avgusta doneto rešenje kojim se privremeno zabranjuje obavljanje proizvodnog procesa u pogonima kafilerije. Ukazao je i da je se ide ka tome da se pogon izmesti sa teritorije grada. Zamenik Santovac napomenuo je da je Grad Zrenjanin pokazao dobru volju za rešavanjem dugogodišnjeg problema Zrenjaninaca, ali i učinio konkretne korake. Santovac je ujedno pojasnio rešenje koje je donelo Odeljenje inspekcija Gradske uprave u Zrenjaninu i šta ono konkretno podrazumeva.\nPodsetili su i na mnogobrojne žalbe građana na neprijatne mirise koji se šire gradom i sve druge posledice koje zbog rada kafilerije trpe stanovnici Zrenjanina, a posebno oni koji žive u blizini “Prekona”. izvor: zrenjanin.rs\nTagovi:da zrenjanin diše, kafilerija, peticija, stop kafileriji, Vesti Zrenjanin, zrenjanin


source.ba | Vučić: Imamo i legalitet i legitimitet, rezultati još bolji\nOstavke se podnose samo u doba velikih kriza, kada nemate legitimitet, poručio je večeras predsjednik Aleksandar Vučić i dodao:\n"Smatram da ne samo da imamo legalitet, već i ogroman legitimitet. Poštujem da ljudi zahtevaju određene stvari, ja sam spreman za sve što kažu, ali moraju da kažu - nemate legitimitet. A to se onda pokazuje na izborima", rekao je Vučić i dodao:\n"Koje god izbore da izgubimo ne mogu da ostanem predsednik. Ako izgubimo parlamentarne izbore, nema smisla da zamajavam naciju kao što su to činili Pajtić, Tadić, koji su ostajali na vlasti sa šest odsto podrške građana...".\nPrema posljednjim istraživanjima javnog mnjenja, rezultati za one koji pozivaju na ostavke bili bi sada mnogo lošiji nego što su bili, a onih čiju ostavku traže - neporedivo bolji, rekao je Vučić.\nOn je tako uzvratio na opasku novinara da se govori o mogućnosti vanrednih parlamentarnih izbora, te pitanje da li, s obzirom na zahtjev protesta za njegovom ostavkom, razmišlja i o raspisivanju predsjedničkih izbora.\nRerzultati istraživanja javnog mnjenja, nastavio je, pokazuju da su ljudi u Srbiji ozbiljni i odgovorni i da gledaju one koji marljivo rade, a ne povode se time ko koliko viče i vrijeđa.\n"Mislim da bi bilo veoma fer da, kad govorite o ostavkama, kažete da se one podnose u doba velike krize, kada smatrame da nemate legitimitet, a ja smatram ne samo da imamo legaltitet, već i ogroman legitmitet", istakao je Vucčić.\nOn se istovremeno izvinio novinarkama i političarkama koje su ovih dana pretrpjele najveće uvrede, podjsetivši da su ih nazivali "f....ma, k....ma" i poručio da će pobjediti pristojna Srbija.\n"Naše žene su poštene, čuvaju Srbiju, čuvaće i ubuduće i nećemo dozvoliti da ih bilo ko vređa, a da to ne dobije zasluženi odgovor", rekao je Vučić.\nKaže da se govorilo da nikada neće da se hapse oni koji počine teška krivična djela...\n"Ovo je samo početak...Biće mnogo politicara, mnogo drugih ljudi koji su na razlicite načine kršili zakon i onih koji su deo dojučerašnje vlasti i deo danasnje vlasti. Donosimo i zakon o poreklu imovine, pa će ljudi moći da utrvrde moralni kredibilitet svakog od nas", rekao je Vučić.\nKaže da rezultati bivše i sadašnje vlasti nisu za poređenje i da je nekada plata bila 320 evra, a sada je 465 evra, a Srbija je, podsjeća, bila u teškoj krizi.\nTraže dlaku u jajetu zbog snijega, a kad pitaš za pokradeno...\nPredsjednik Srbije Aleksandar Vučić izjavio je večeras da je traženje “dlake u jajetu” to što neki kažu da su ovi vremenski uslovi stvorili velike probleme.\nVučić je rekao da je bez ikakvih problema, autoputem preko Bijeljine, doputovao večeras u Novi Sad.\n“To traženje dlake u jajetu, to vam pokazuje koliko malo argumenata imaju neki ljudi I kakvi su im politički programi”, rekao je Vučić I dodao:\n“A, kada vi njih pitate ''zašto si pokrao toliki novac'', oni vam odgovaraju sa: ''kurva,fuksa ili pederu''....\nNe poistovećivati Sporazum iz Prespe i Kosovo\nČestitam i Skoplju i Atini na Prespanskom sporazumu, ali naši problemi u odnosima sa Prištinom su stostruko teži i ta pitanja ne treba poistovjećivati, istakao je večeras predsjednik Aleksandar Vučić.\n"Ne mešamo se u unutrašnja pitanja drugih zemalja. Srbija čestita i jednima i drugima i bićemo jedna od prvih zemalja koja će našeg južnog suseda priznati pod novim imenom. Želimo najbolje moguće odnose sa obe zemlje i još jednom čestitam i Ciprasu i Zaevu", rekao je Vučić novinarima u Novom Sadu.\nOn međutim, ističe da to pitanje ne treba poistovjećivati sa pitanjem Kosova.\n"Tu se radilo samo o imenu. Naši problemi u odnosima sa Prištinom su stostruko teži i ljudi to treba da razumeju", kaže on, posebno misleći na Evropljane koji misle "sad smo rešili jedan problem", pa sad ostaje samo Kosovo.\nŽelimo da rešimo to pitanje, ali ona se ne smiju poistovjećivati, jer se dramatično razlikuju i po težini i po posljedicama koje imaju, ističe Vučić.\nVreme da razmišljamo o ljudima\nVrijeme je da počnemo da razmišljamo o ljudima, čuvajući svoje interese i dobijajući najviše što je moguće, poručio je večeras predsjednik Aleksandar Vučić i dodao da se varaju svi koji misle da je moguće zadržati zamrznuti konflikt na Kosovu i Metohiji.\n"Žalostan sam ako ljudi neće to da razumeju, ali ja to ne mogu da promenim, kao što neću da menjam politiku koja je racionalna, ozbiljna i odgovorna i koja je donosila dobre rezultate Srbiji", rekao je Vučić.\nOn je to rekao odgovarajući na pitanje koji kompromis Beograda i Prištine bi bio prihvatljiv Njemačkoj, koja cijeni naš pokušaj da kompromis postignemo, ako je već priznala Kosovo u postojećim granicama.\nPredsjednik je podsjetio da je ne samo Njemačka, već da su 22 od 27 članica EU već priznale nezavisnost Kosova u granicama naše južne pokrajine.\n„Nekada se toga retko setimo, zato što nekada bi da zaboravimo na svet, a onda bismo 20 minuta kasnije da budemo deo sveta, a neretko bežimo od stvarnosti. Verujem da će Nemačka voditi računa, ne samo o dijalogu, već I postizanju kompromisnog rešenja. Da li ćemo uspeti u tome ostaje da se vidi“, objasnio je on.\n"Postoje interesi i drugih strana, interesi Albanaca, ali i mnogih velikih sila koje ne žele rešavanje problema. Postoje oni koji kažu da žele konačno sopstvenu državu i da su spremni da plate cenu kolika god bila. Pitam građane Srbije: koliku cenu smo spremni da platimo? Koliko smo platili već u prošlosti zbog pogrešne politike. Vreme je da počnemo da razmišljamo o ljudima, naravno čuvajući svoje interese i dobijajući najviše što je moguće", poručio je on.\nSuficit u budžetu u januaru mozda i 200 milona evra\nSuficit u budžetu će u januaru iznositi možda i 200 miliona evra, izjavio je danas predsjednik Srbije Aleksandar Vučić.\n"Pogledao sam prihode januarske i rashode, predviđenan nam je suficit u januaru po Zakonu o budžetu, kao i prema planu MMF, oko 70 miliona evra, a verujem da će možda biti čak i 200 miliona evra", rekao je Vučić novinarima.\nIstakao je da je to suficit samo za jedan mesec, kao i da to znači više škola, bolnica, kliničkih centara i programa za mlade, prenose Nezavisne.


Obeležen Telenor Dan devojčica - Društvena Odgovornost\n“Stvaranje jednakih mogućnosti za sve jeste osnova našeg poslovanja, prvenstveno obezbeđivanjem pristupa internetu, korišćenjem prednosti modernih tehnologija i podsticanjem preduzetništva. Verujemo da industrija informaciono-komunikacionih tehnologija u Srbiji ima potencijal da privuče još više mladih kadrova, i da putem ovakvih inicijativa, kao što je Dan devojčica u IKT-u, možemo da podstaknemo devojke da se opredele za rad u telekomunikacijama. Ponosni smo na činjenicu da u Telenoru više od polovine zaposlenih čine žene, dok je na rukovodećim pozicijama 47 odsto žena”,\nrekla je Marija Vujanić, direktora Komunikacija i održivog razvoja u Telenoru.\n“Ovogodišnji Telenor Dan devojčica protekao je u znaku podsticaja devojčica na kreativno, timsko razmišljanje i izražavanje putem njima bliskih veb-tehnologija, kao i prezentacije preduzetničkih ideja. Pristigli radovi su nas sve oduševili i nije bilo lako odabrati pobednički tim”,\nizjavila je Olivera Popović, potpredsednica Udruženja poslovnih žena Srbije.\nNakon prezentovanja svojih ideja i tutorijala, žiri je odabrao pobednice i uručene su vredne nagrade. Prvo mesto osvojile su učenice Osnovne škole “Đura Jakšić” iz Beograda. One su Neda Kovačević, Maša Jović i Tijana Petrović, a Telenor fondacija ih je nagradila pametnim telefonima.


Podnesene 52 prijave za osnivanje privrednih društava - INFORMACIJA JE KAPITAL - Capital.ba\nPodnesene 52 prijave za osnivanje privrednih društava\n27. dec. 2013. 15:27 Objavljeno u PRIVREDA\nBANJALUKA, Agenciji za posredničke, informatičke i finansijske usluge /APIF/, od početka primjene modela jednošalterskog sistema poslovne registracije, od 2. decembra, podnesene su ukupno 52 prijave za osnivanje privrednih društava, rečeno je u ovoj agenciji.\nUglavnom je riječ o prijavama za osnivanje društava sa ograničenom odgovornošću i u manjem broju zadruga.\nU APIF-u su naveli da stranka podnosi zahtjev za osnivanje privrednog subjekta i na mjestu podnošenja zahtjeva dobija i rješenje o osnivanju, a proces od podnošenja zahtjeva do dobijanja rješenja traje u prosjeku oko tri radna dana.\nU ovoj Agenciji su istakli da u proteklih 25 dana, koliko je na snazi ovaj model poslovne registracije, nije bilo nikakvih primjedbi niti od podnosilaca zahtjeva, kao ni privrednih sudova.\nJednošalterski sistem poslovne registracije počeo se primijenjivati od 2. decembra. Ovaj model podrazumijeva značajno smanjenje vremena registracije, te umjesto dosadašnja 23 dana, koja su bila potrebna za registraciju privrednog subjekta, sada je potrebno najviše tri dana, jer je značajno smanjen broj proceduralnih koraka, kao i troškova registracije.\nPrva faza ovog projekta završena je u septembru ove godine kada su na snagu stupile izmjene odgovarajućih zakona koje se odnose na poslovnu registraciju, odnosno smanjenje troškova.\nDruga faza projekta, odnosno uvođenje jednošalterskog sistema, počelo je 2. decembra, a treća faza podrazumijeva “on lajn” registraciju poslovnih subjekata.\nMinimalni osnivački kapital smanjen je sa 2.000 KM na jednu KM, više se ne plaća sudska i administrativna taksa, a smanjene su i notarske naknade. Srna\nKljučne riječi: apif, jednosalterski sistem, kapital, registracija\nRegionalna konferencija o jednošalterskom sistemu registracije\nRazmatrane izmjene Zakona o registraciji poslovnih subjekata RS


Privreda u srpskim zajednicama na Kosovu: Celo tržište u svojoj opštini - Biznis i Finansije\nHome\tTekstoviB&F Plus\tPrivreda u srpskim zajednicama na Kosovu: Celo tržište u svojoj opštini\nStatistika nije pouzdan saveznik Srba na Kosovu, počev od toga da se ne zna tačno ni koliko ih živi u opštinama gde čine većinsko stanovništvo: u Severnoj Mitrovici, Zvečanima, Zubinom Potoku i Leposaviću na severu, dok su južno od reke Ibar većinom naseljeni u Štrpcima, Gračanici, Novom Brdu, Ranilugu, Partešu i Klokotu. Kako procenjuje OEBS, u pomenutih deset opština živi oko 91.000 kosovskih Srba, s tim što je najgušće naseljena Severna Mitrovica sa više od 2.600 stanovnika po kvadratnom metru, a najmanje Leposavić sa samo 25 stanovnika po kvadratnom metru.\nPoslovna demografija po opštinama je nešto drugačije raspoređena. Prema podacima Agencije za registraciju poslovnih subjekata na Kosovu (ASK), u periodu od 2000. do 2020. godine, u srpskim opštinama je registrovano 6.440 privrednih subjekata, odnosno u proseku 5,7 preduzeća na 100 stanovnika. Najveći broj firmi u odnosu na broj stanovnika je registrovan u Leposaviću, a potom u Gračanici, dok najmanji broj privrednika, svega 10, posluje u Partešu, ujedno i najmanjoj opštini sa većinskim srpskim stanovništvom, navodi Institut za teritorijalni ekonomski razvoj (InTER) u analizi o stanju privrede u srpskim sredinama na Kosovu.\nOd ukupnog broja registrovanih firmi u srpskim zajednicama, 58% posluje na severu Kosova, ali i ovde kao i na jugu, najzastupljeniji su trgovina na veliko i malo, poljoprivreda, šumarstvo i ribarstvo i tek potom prerađivačka industrija. Kada je reč o drugim delatnostima, one se većinom obavljaju takođe na severu, izuzev usluga smeštaja i ishrane koje su dvostruko zastupljenije u srpskim sredinama južno od Ibra, a tu su brojnije i poslovne aktivnosti vezane za umetnost, zabavu i rekreaciju.\nZvanična statistika pokazuje da stopa nezaposlenosti na Kosovu iznosi visokih 25%, a zaposleno je nešto više od 354.000 ljudi, odnosno oko 29% aktivne radne snage, najviše u trgovini, proizvodnji, obrazovanju i građevinarstvu. Čak 98,8% firmi na Kosovu spada u kategoriju mikro preduzeća, sa jednim do četiri zaposlena. Kada je reč o zaposlenosti u privatnom sektoru u deset srpskih opština, prema podacima Poreske agencije Kosova, prošle godine je prijavljeno ukupno 9.805 radnika.\nAli podaci o broju zaposlenih u srpskim sredinama najblaže rečeno zbunjuju, ističe se u istraživanju koje uradio InTER. Tako je samo u Gračanici, gde posluje 1.245 preduzeća, prijavljeno više od 8.000 radnika. U celoj opštini živi 10.675 stanovnika, a ako se primeni parametar iz poslednjeg izveštaja ASK da je u proseku radno sposobno dve trećine stanovništva, onda proizilazi da je takvih 7.117 u Gračanici, što je manje od broja prijavljenih radnika u privatnom sektoru. To ustvari znači da kada bi u privatnom sektoru bilo zaposleno 100% radno sposobnog stanovništva iz ove opštine, njihov broj opet ne bi dostigao broj prijavljenih radnika, pa ili se angažuju radnici iz drugih sredina, ili statistika nije pouzdana, navide analitičari InTER-a.\nS druge strane, iako je u srpskim opštinama na severu registrovan veći broj preduzeća nago na jugu, u potonjim je prijavljen veći broj radnika sa prosekom od 5,5 zaposlenih po preduzeću, dok na severu taj prosek iznosi svega 0,2 radnika po preduzeću. Među južnim opštinama, naročito se ističe opština Parteš, koja sa svega 10 registrovanih firmi upošljava čak 189 radnika, što je 18,9 radnika po preduzeću.\nSa ovako drastičnom razlikom između severa i juga, može se zaključiti da ili preduzeća u severnim opštinama ne prijavljuju radnike kosovskoj poreskoj agenciji, ili da veliki broj registrovanih preduzeća nije aktivan, ocenjuje se u istraživanju. Autori napominju da ukoliko je reč o neprijavljivanju radnika, značajno veća poreska disciplina na jugu se može objasniti i činjenicom da su se tamošnje srpske opštine mnogo ranije uključile u kosovski pravni sistem nego one na severu.\nZa kredite ne važi „što južnije, to tužnije“\nIsti razlog je u velikoj meri doprineo i razlikama u kreditiranju srpskih preduzeća zavisno do toga da li posluju u severnim ili u južnim opštinama. Generalno, većina firmi na Kosovu prati obrazac karakterističan za mala preduzeća da se pretežno finansiraju iz sopstvenih izvora, a i kada traže kredit od banaka, to su najčešće manji iznosi za koje nije potrebna hipoteka.\nKredite za koje je neophodno obezbeđenje uzima i veoma mali broj srpskih preduzeća, ali podaci NLB banke za prošlu godinu koji se navode u istraživanju InTER-a, ukazuju na znatno veću kreditnu aktivnost na jugu. Tako je u Gračanici, od ukupnog broja kredita, 62% izdato privredi u iznosu od 728.800 evra, a u Štrpcima je taj udeo iznosio 34% sa ukupnom sumom od 948.196 evra. Krediti odobreni firmama u ovoj opštini su ujedno veći od celokupnog iznosa kredita privredi u sve četiri srpske opštine na severu Kosova. Tamo je udeo takvih kredita iznosio svega 2,3% ukupnog portfolija NLB banke, a prošle godine je refinansiran samo jedan kredit i to u iznosu od 5.000 evra.\nProblem srpskih preduzeća u pribavljanju hipotekarnih kredita je u nerešenim imovinsko-pravnim odnosima, posebno na severu Kosova, gde je imovina većinom zavedena kod sudova koji su bili u nadležnosti Republike Srbije, a koje ne priznaju kosovske institucije.\nJedna firma, dva pravna sistema\nPandemija je samo pogoršala ionako nezavidan položaj srpskih privrednika na Kosovu. U anketi koju je InTER uradio za potrebe ove studije, ispitanici kažu da je procedura za osnivanje preduzeća jednostavna, ali je zato sve drugo komplikovano, počev od zakonskih i administrativnih prepreka koje su najizraženije prilikom izvoza, uvoza i tranzita robe.\nSaradnja između srpskih i albanskih preduzeća je i dalje jako retka, a ukoliko srpska firma ima takve poslovne kontakte, onda osuda dolazi i sa druge strane, u sopstvenoj zajednici. Privrednici navode da zbog takvih problema odustaju od poslovanja sa mogućim albanskim partnerima i onda kada im je to isplativije, recimo kada mogu od njih da nabave sirovine po znatno povoljnijim cenama. Stoga najveći broj firmi radi samo na teritoriji svoje opštine, posebno na severu Kosova.\nPrivrednici se žale i na stalni nedostatak radnika. Problem je u neodgovarajućim kvalifikacijama dostupne radne snage, ali i u malim platama u privatnom sektoru. U većinski srpskim sredinama na Kosovu, preduzeća uglavnom nisu članovi nijednog poslovnog udruženja, što je posebno izraženo na severu. U ovim opštinama je i najčešći slučaj da privrednici posluju u dva sistema, odnosno da imaju registrovano poslovanje u okviru kosovskog i srpskog pravnog sistema, posebno oni koji učestvuju na javnim tenderima kod srpskih institucija.\nMeđutim, poslednjih godina se situacija menja, pa sve više srpskih preduzeća radi u okviru kosovskog pravnog sistema, jer im to olakšava poslovanje. Privrednici koji posluju u dva sistema uglavnom smatraju da je to više opterećenje nego prednost, jer iziskuje znatno veće troškove u poslovanju koji se prelivaju na cenu proizvoda ili usluge.\nOvo je postao poseban problem u situaciji kada aktuelna pandemija uveliko urušava konkurentnost na tržištu. Kao i svuda, najviše su pogođeni oni koji rade u turizmu i ugostiteljstvu, dok su ostali uglavnom smanjili obim poslovanja. Izuzetak su trgovci robom za široku potrošnju, ali i proizvođači nameštaja, koji su znatno uvećali proizvodnju u odnosu na period pre pandemije.


SAD: Iran prkosi rezoluciji Vijeća sigurnosti UN-a | Svijet Vijesti | Al Jazeera\nSAD optužuje Teheran da krši embargo na trgovinu oružjem, jer i dalje naoružava oružane grupe u Jemenu, Libanu, Siriji, Iraku i Bahreinu (EPA)\nSjedinjene Američke Države su optužile zvanični Teheran da prkosi rezoluciji Ujedinjenih naroda iz 2015. godine, jer je prošlog mjeseca lansiran iranski satelit i jer se krši embargo UN-a na trgovinu oružjem.\nOptužbe je iznijela američka delegacija pri UN-u, na neformalnom sastanku eksperata komiteta za nadzor provedbe rezolucije iz 2015. godine, prenosi Tanjug, pozivajući se na AP.\nTenzije na relaciji Washington – Teheran eskalirale su kada se administracija Donalda Trumpa povukla iz nuklearnog sporazuma Irana sa šest svjetskih nuklearnih sila 2018. godine i ponovo uvela razorne sankcije Teheranu.\nProšle godine SAD je poslao hiljade vojnika, bombardere dalekog doleta i jedan nosač aviona na Bliski istok zbog, kako je to formulirao zvanični Washington, rastuće prijetnje od iranskih napada na američke interese u regiji.\nRisija ne vidi razloge\nOvaj sastanak, koji je u srijedu sazvao SAD, neposredno nakon kratke posjete američkog državnog sekretara Mikea Pompea Izraelu, tumači se kao dalje provođenje američko-izraelskog pritiska na Iran da se prestane miješati u regionalna pitanja i obustavi svoj nuklearni program.\nAmerička delegacije je na sastanku optužila Teheran da krši embargo na trgovinu oružjem, jer i dalje naoružava oružane grupe u Jemenu, Libanu, Siriji, Iraku i Bahreinu.\nRuski ambasador pri UN-u Vasilij Nebenzija izjavio je da ne vidi nijedan razlog da se Iranu nametne ponovo embargo na trgovinu oružjem.\n“Ovaj embargo ističe u oktobru i za nas je to jasna stvar”, rekao je ambasador Rusije, koja u Vijeću sigurnosti UNH-a ima pravo veta.\nSAD prijeti ponovnim uvođenjem svih UN sankcija Iranu\nRusija je signalizirala da se protivi produženju embarga te da će uložiti veto u Vijeću sigurnosti Ujedinjenih naroda na takvu odluku.\nIran spreman na razmjenu zatvorenika sa SAD-om\nGlasnogovornik iranske Vlade izrazio je zabrinutost za sigurnost i zdravlje Iranaca u zatvorima, prenose iranski mediji.\nRouhani poručio Amerikancima: Zaljev nije ni Njujorški ni Vašingtonski\nIranski predsjednik na sjednici kabineta komentirao je aktuelne tenzije u Zaljevu i borbu protiv pandemije korona virusa.


eDostava u elektronski sandučić omogućava brzu, jednostavnu, pozdanu i besplatnu dostavu rešenja, dokumenata i obaveštenja građanima Srbije od strane javne uprave. Korišćenjem ove usluge i građanima i javnoj upravi u svakom trenutku dostupan je status poslatih elektronskih dokumenata.\nPrve institucije javne uprave koje su počele da dostavljaju elektronska rešenja o utvrđenom porezu na imovinu za 2020. godinu građanima putem eDostave u elektronsko sanduče su lokalne poreske administracije. Naime, svi građani registrovani korisnici Portala eUprava automatski će dobijati rešenja o utvrđenom porezu na imovinu za 2020. godinu u elektronsko sanduče. Oni građani koji nisu korisnici Portala eUprava nastavljaju svoja poreska rešenja da dobijaju na standardni način – preko javnog poštanskog operatora.\nNa taj način građani Apatina, Kuršumlije, Novog Pazara, Subotice i Pančeva su već dobili elektronska rešenja u elektronsko sanduče, dok će ostale lokalne samouprave u skladu sa svojom dinamikom izdavanja ovih poreskih rešenja za ovu godinu to isto učiniti u narednim mesecima.\nUputstvo za registraciju korisnika na Portalu eUprava se nalazi ovde. Najčešće usluge na Portalu eUprava su eVrtić i Zakazivanje termina za izdavanje nove lične karte ili pasoša, a do kraja maja biće aktivna usluga eUpis u prvi razred osnovne škole.


Deveta sezona Koncerata na Zidiću Doma omladine Beograda\nDečački šarm Rajana Rejnoldsa u punom sjaju u novoj akcionoj...\nOvo su serije nominovane za nagrade Srca Sarajeva\nU želji da unapredi i podstakne produkciju kvalitetnih audio-vizualnih sadržaja, Sarajevo Film Festival je od ove godine ustanovio novu kategoriju nagrada: Srca Sarajeva za TV serije.\nIz produkcije TV serija iz Bosne i Hercegovine, Hrvatske, Srbije, Crne Gore, Severne Makedonije, Kosova i Slovenije, koje su premijerno prikazane u periodu od 1. septembra 2019. do 31. maja 2021, selekcioni odbor Sarajevo Film Festivala ove je godine u konkurenciju za nagrade Srca Sarajeva za TV serije uvrstio 16 serija.\nTV serije nominovane su za nagrade u šest kategorija: Najbolja dramska serija, Najbolja komedija, Najbolji kreator/i serije, Najbolja glumica, Najbolji glumac i Zvezda u usponu.\nZa Srca Sarajeva u kategoriji Najbolje dramske serije nominovano je 7 serija:\nZa najbolju komediju nominovane su četiri serije:\nZa najboljeg kreatora/kreatore serije nominovani su:\nZa najbolju glumicu nominovane su:\nU kategoriji Najboljeg glumca nominovani su:\nZa Zvezdu u usponu pet je nominovanih:\nPetar Petkovski (Severna Makedonija) – “Porodica Markovski”, 2. sezona.\nPrema broju nominacija, u kategoriji dramskih serija najviše nominacija imaju serije “Grupa” i “Porodica” – po 5 nominacija; po četiri nominacije imaju serije “Jezero”, “Novine” – 3. sezona i “Klan”, tri nominacije ima serija “Tajkun”, serija “Kosti” ima dvije nominacije, a po jednu nominaciju imaju serije “Porodica Markovski” – 2. sezona, “Južni vetar”, “Senke nad Balkanom” – 2. sezona, “Močvara” i “Kalup”.\nU kategoriji TV komedija tri nominacije ima serija “Crno-bijeli svijet” – 4. sezona, dvije nominacije “Dnevnik velikog Perice”, a po jednu nominaciju “Mama i tata se igraju rata” i “Zlatni dani”.\nO dobitnicima nagrada odlučiće žiri od više stotina filmskih i televizijskih profesionalaca sa područja bivše Jugoslavije, a najbolja ostvarenja izabraće online glasanjem po uzoru na slične svetske godišnje nagrade filmskih i televizijskih akademija. Ovogodišnji žiri će biti nukleus strukovne akademije koja će u budućnosti donositi odluke o nagradama.\nCeremonija dodele nagrada Srca Sarajeva za TV serije biće održana za vreme 27. Sarajevo Film Festivala koji će biti održan od 13. do 20. avgusta.\nSarajevo Film Festival, serije, srca sarajeva


"Album sećanja", projekat Akademije umetnosti, prikazan na Sajmu turizma u Beogradu - Akademija umetnosti\n"Album sećanja", projekat Akademije umetnosti, prikazan na Sajmu turizma u Beogradu\nPrilikom otvaranja 36. Međunarodnog sajma turizma u Beogradu, u četvrtak, 27. februara 2014. godine, na izložbenom štandu Turističke organizacije Beograda prikazan je kratkometražni promotivni film “Album sećanja”, realizovan u produkciji Akademije umetnosti Beograd.\nPromotivni video materijal, koji je režirao Mihailo Vulović, a montirali Nikola Tošić i Aleksandar Milenković, projekat je koji je pokrenuo Savez udruženja potomaka ratnika Srbije 1912-1920 u znak sećanja na velikane srpske istorije i učesnike Prvog svetskog rata. Time je pokrenuta i velika kampanja obeležavanja stotinu godina od početka Velikog rata, kojoj je svoj doprinos i na ovaj način dala Akademija umetnosti Beograd.\nMihailo Vulović, reditelj “Albuma sećanja”, student je II godine Televizijske režije, a Nikola Tošić i Aleksandar Milenković su studenti III godine Filmske i televizijske montaže na Akademiji umetnosti Beograd.\n“Album sećanja” (režija: Mihailo Vulović)\nMjuzikl "Sjaj kabarea" u izvođenju studenata Akademije umetnosti Beograd\nBesplatne projekcije filmova sa FEST-a


Ministarstvo ekonomije: Netačni navodi NVO Green Home - CdM\nMinistarstvo ekonomije: Netačni navodi NVO Green Home\nU Ministarstvu ističu da oni nijesu organizator Jadranskog samita o nafti i gasu koji će ovog mjeseca biti održan u Budvi, već ovaj regionalani događaj organizuje Global Events Partner – specijalizovani organizator međunarodnih događaja koji okupljaju poslovne zajednice iz oblasti nafte i gasa.\n“Netačni su takođe i navodi ove NVO da dosadašnje postupanje Ministarstva ekonomije nije obezbijedilo transparentnu proceduru. Čitav proces ovog projekta je od samog početka potpuno transparentan i cjelokupna tenderska dokumentacija, kao i modeli ugovora, javno su dostupni. Dakle, javnost je upoznata sa svim fazama ovog postupka – od usvajanja Zakona o istrazivanju i proizvodnji ugljovodonika 2010. godine, regulisanja fiskalne politike, tenderske procedure, pa do donošenja niza zakonskih i podzakonskih akata. Činjenica da će konačnu odluku o dodjeli koncesija dati poslanici u Parlamentu dovoljno govori o transparentnosti ovog procesa”, kazali su u Ministarstvu.\nKada je riječ o Strateškoj procjeni uticaja na životnu sredinu aktivnosti istraživanja i proizvodnje ugljovodonika u podmorju Crne Gore SEA, izjava NVO Green Home, naglašavaju u Ministarstvu, polazi od još jedne netačne pretpostavke – da je Strateška procjena završena i tajno usvojena bez konsultacija sa domaćom javnošću, kao i bez prekograničnih konstultacija.\n“Ministarstvo ekonomije bi pružilo sve potrebne podatke ovoj NVO da je od nas tražila informacije o statusu Strateške procjene uticaja na životnu sredinu“, poručuju u Ministarstvu\nKako su objasnili, SEA dokument je u fazi nacrta i trenutno je upućen (u skladu sa Zakonom o SEA) na proceduru davanja mišljenja unutar Vlade, nakon čega će biti izrađen nacrt SEA dokumenta koji će biti upućen na javnu raspravu.\n“Prilikom upućivanja na javnu raspravu, nacrt SEA dokumenta će biti upućen i na prekogranične konsultacije u skladu sa ESPOO konvencijom. Kako bi obezbijedilo bolji kvalitet SEA dokumenta, Ministarstvo ekonomije je u saradnji Ministarstvom održivog razvoja i turizma, osiguralo podršku ECRAN mreže prilikom izrade ovog dokumenta koji je postao i pilot SEA projekat”, objasnili su u ovom Vladinom resoru.\nMinistarstvo ekonomije i ovim putem poziva predstavnike NVO sektora da uzmu aktivno ušešće u javnoj raspravi vezano za nacrt SEA dokumenta.\n“Pomenute javne konsultacije za scoping fazu su bile prve javne konsultacije te vrste za jedan SEA dokument u Crnoj Gori. Dakle, svojim učešćem NVO sektor ima mogućnost da utiče na finalni dokument, jer će preporuke iz SEA dokumenta postati obaveze naftnih kompanija koje će biti ugrađene u njihove ugovore”, poručuju u Ministarstvu.\nPrema nijhovim riječina, kada je u pitanju sama politika upravljanja ugljovodonicima, njeni pricipi su definisani Zakonom o istraživanju i proizvodnji ugljovodonika, koji je Skupština Crne Gore usvojila 2010, a samim činom usvajanja je definisala politku u ovoj oblasti koja ja zasnovana na odgovornom upravljanju resursa, a ne na maksimalnoj dobiti.\n“Istraživanje nafte i gasa u jadranskom podmorju nije novost – Hrvatska već 40 godina istražuje Jadran i traži naftu i gas, a iste aktivnosti mnogo duže obavljaju se i sa italijanske strane Jadrana. Višedecenijska praksa je pokazala da se ove istražne radnje nikako ne kose sa strateškim razvojnim granama, prije svega turizmom, što će biti slučaj i u Crnoj Gori”, zaključili su u Ministarstvu ekonomije.


Sveže ideje - Sezonske za "Grobare" u dijaspori! - Sportske.net\nSveže ideje - Sezonske za "Grobare" u dijaspori!\nNavijačima košarkaškog kluba Partizan NIS koji žive u dijaspori od danas su na raspolaganju posebne sezonske karte koje će moći da naruče putem interneta i tako pomognu voljenom klubu.\nŽofri, srećno u novom klubu!Avdalović napustio PartizanPartizan ima novog kapitena?Nije samo Izraelac, Partizan sprema još jedan potpis!Partizan u Izraelu našao novo pojačanje?\nFondacija "Pučisti 2012" pokrenula je još jednu akciju koja za konačan cilj ima prikupljanje preko potrebnih materijalnih sredstava za pomoć KK Partizan NIS.\nNakon što je sa klupskim čelnicima dogovoreno pokretanje akcije za izgradnju nove hale, "Pučisti" su na svojoj internet stranici počeli prodaju sezonskih ulaznica za "Grobare" iz dijaspore.\nNavijačima Partizana koji žive i rade u inostranstvu od danas mogu da poruče sezonske ulaznice na stranici "fondacijapuchisti.org", na mejl "puchisti2012@gmail.com", odnosno putem fejsbuk stranice "FONDACIJA PUČISTI 2012."\n"Grobari" iz dijaspore dobiće sezonske karte koje će moći da nose sa sobom kao suvenir i dokaz da su pomogli klubu u teškoj situaciji, a ukoliko su u mogućnosti da dođu na neku od utakmica na šalteru će dobiti kartu za odgovarajući sektor, uz sezonsku na uvid.\nSvaki navijač Partizana koji se odluči za kupovinu sezonske karte dobiće na poklon posebno dizajniranu majicu, a cene godišnjih ulaznica za "Grobare" iz dijaspore koštaju od 100 do 500 evra u zavisnosti od odabranog sektora.\nPodsećamo da će KK Partizan NIS u nastupajućoj sezoni igrati na četiri fronta pošto je pored učešća u ABA ligi i dva domaća takmičenja potvrđeno i igranje u FIBA Ligi šampiona.


U NEČUVANOJ ‘’VISKOZI’’ – Oboren toranj rekuperacije - Zvornicki.ba\nU NEČUVANOJ ‘’VISKOZI’’ – Oboren toranj rekuperacije\nMetalni toranj pogona rekuperacije, koji je pripadao fabrici celvlakna, oboren je i u toku je njegovo rasturanje na manje delove.\nNa licu mesta danas je bilo nekoliko ljudi koji nisu hteli pred foto-aparat, ali više komada isečenih metalnih ploča ukazuje na to da je ova metalna grdosija, teška nekoliko tona, interesantna ‘’sakupljačima’ sekundarnih sirovina.\nBivši radnik ‘’Celvlakna’’ kaže da je oboreni objekat bio filter-toranj, visok do dvadesetak metara, za izuzetno opasni CS2 (ugljen-disulfid) i da je veoma rizično tu bilo šta seći, posebno ako se to čini nestručno i bez odgovarajućih mera opreza. Inače, na nekadašnjoj kapiji broj jedan nema kapije, portirnica je razvaljena, kao i bivši restoran i upravna zgrada fabrike dok na nekadašnjim halama ‘’Svile’’ i ‘’Celvlakna’’ odavno nema krovova. Neobezbeđena, poharana fabrika godinama je prepuštena na milost i nemilost onima koji su rešili da je ogule do poslednjeg šrafa i od nje ostave samo gole zidove.\nFabrika je, inače, u nadležnosti Agencije za licenciranje stečajnih upravnika, a u njoj još uvek ima opasnih materija. Lozničane može da ohrabri izjava premijerke Ane Brnabić, data prilikom otvaranja Kur-salona, da je posle uklanjanja opasnih materija iz FAK-a, krajem prošle godine, ove na redu ‘’Viskoza’’.\nTagged celvlakna, Loznica, toranj rekuperacije, viskoza, zeljezo\nPrevZatrpani smo crnom hronikom\nNextU TK razbijeno sedam kriminalnih grupa: U Kalesiji cijela porodica bila u posalu s drogom


MODERNI ČUVARI TRADICIJE - Glas Podrinja\nPONOSNI NA VREDNE KNjIGE I DOKUMENTA\nBiblioteka šabačka i Međuopštinski istorijski arhiv institucije su koje vode računa o kulturnom i istorijskom nasleđu Šapca. Knjige i dokumenti koji se čuvaju na policama ovih ustanova datiraju još od 18. veka, a zbog veće dostupnosti čitaocima Biblioteka je još pre osam godina započela proces digitalizacije pisanih dela, a sprovođenje iste aktivnosti planira i Arhiv.\nNa policama Biblioteke šabačke nalazi se skoro 190.000 knjiga, od kojih 4.500 čine Zavičajnu zbirku biblioteke. Među njima izdvajaju se knjige napisane između 1774. i 1867. godine, poput dela Itika Jeropolitika, koja se nalazi u okviru fonda Starih i retkih knjiga. Izuzetan fond, u okviru kog se nalaze i knjige iz 18. i druge polovine 19. veka, predstavlja deo Biblioteka na koji Šapčani mogu da budu posnosni, ističe Jelena Podgorac, bibliotekar-informator.\n- U zbirci Stare i retke knjige nalaze se 464 dela, od kojih je 12 knjiga, odnosno 15 primeraka, svrstano na listu veoma retkih knjiga za koje je utvrđeno da predstavljaju kulturna dobra od izuzetnog značaja - navodi Podgorčeva.\nRadi veće dostupnosti korisnicima, Biblioteka šabačka je još 2004. godine počela proces digitalizacije, pre svega knjiga iz Zavičajnog fonda i periodične štampe, koji pruža mogućnost čitaocima da pregledaju neka od skoro tri stotine književnih dela u elektronskom formatu. Dragan Ristić, koautor nedavno nagrađenog projekta Stare knjige, nova čitanja, zadužen je za realizaciju procesa digitalizacije. Zahvaljujući toj aktivnosti Šapčani putem sajta biblioteke mogu da pregledaju, između ostalog, neka od dela Dositeja Obradovića, čuveni Letopis Šapca, prote Grigorija Babovića, ili mnogobrojne novine, od kojih su posebno interesantna izdanja iz prve polovine 19. veka.\n- Značaj digitalizacije je u tome što čuvamo naš fond knjiga od habanja i cepanja, a sa druge strane smo u mogućnosti da korisnicima pružimo uslugu slobodnog pristupa tim sadržajima. Putem interneta, svi posetioci sajta Biblioteke šabačke, iz zemlje i inostranstva, mogu da čitaju knjige u elektronskom formatu, pri čemu uskoro planiramo da povećamo broj dela koja će biti dostupna na našoj internet stranici “ ističe Ristić.


Новости: И Сарајево спрема "црну листу" Срба - Нови Стандард\nNovosti: I Sarajevo sprema „crnu listu“ Srba\n09.11.2018. 10:49 16.07.2020.\nMinistar bezbednosti BiH pravi spisak nepoželjnih. Persone non grata – Vulin, Šešelj, Marić, Stamenkovski…\nMinistar bezbednosti BiH Dragan Mektić priprema zvaničnu listu nepoželjnih osoba iz Srbije kojima će biti zabranjen ulaz u BiH – saznaju „Novosti„. Prema našim informacijama na spisku bi mogli da se nađu poslovni ljudi, istoričari, književnici, novinari, ali i političari.\nNaš izvor navodi da će se na Mektićevoj listi, između ostalih, naći i srpski ministar odbrane Aleksandar Vulin, glavni urednik televizije „Hepi“ Milomir Marić, predsednik pokreta „Zavetnici“ Stefan Stamenkovski…\nMektićev mandat na mestu ministra je na izmaku, pa on sada nastoji da što pre formalizuje ovaj spisak kako bi dokument stupio na snagu pre formiranja novog Saveta ministara BiH. Nedavno, on je sastavio i listu nepoželjnih građana Ruske Federacije na kojoj su se našli čuveni pisac Zahar Prilepin i osnivač moto-kluba „Noćni vukovi“ Aleksandar Zaldostanov. Ruski ambasador u Sarajevu Aleksandar Ivancov tada je tražio od Mektića spisak svih ruskih građana kojima je zabranjen ulaz u Bosnu i Hercegovinu, ali mu ministar nikada nije dostavio listu, niti dao objašnjenje.\nIncident sa Prilepinom izazvao je burne reakcije u Republici Srpskoj, kao i u čitavom regionu. Potpredsednik Narodne skupštine RS Nenad Stevandić tada je kazao da je to vređanje Rusije i najveća sramota srpskih predstavnika na nivou BiH.\nMektić je tada potvrdio da postoji registar osoba koje su proterane ili im je, na određeni period, zabranjen ulazak u BiH i da je u njemu oko 2.000 ljudi. On je, međutim, odbio da to nazove „crnom listom“ jer „BiH nije SAD da pravi crne liste“. Takođe, tvrdio je da on ne utiče na to ko će se naći u registru, već da to rade pripadnici OBA.\nMektić, za koga se spekuliše da je blizak sa predstavnicima američke administracije u ambasadi SAD u Sarajevu, ranije je dovođen u vezu sa aferom prisluškivanja predsednika RS Milorada Dodika, a preko veza sa njim, i srpskog šefa države Aleksandra Vučića. Navodno, Mektićevi saradnici su sa pripadnicima obaveštajne agencije BiH koordinirali prisluškivanje Dodikovih razgovora kako bi prikupili evenutalno kompromitujuće materijale o lideru RS uoči nedavno održanih izbora. U priču oko prisluškivanja bili su umešani i britanski obaveštajci koji su pružali logističku podršku bosanskohercegovačkoj tajnoj službi.\nDokaze o prisluškivanju vrha RS, prema svedočenju Milorada Dodika, predsednik Srbije Vučić predočio je srpskom članu predsedništva Mladenu Ivaniću. Vučić je Ivaniću tada preneo da „to rade njegovi ljudi u Sarajevu“.\nŽestok sukob sa predstavnicima vlasti i institucija RS obeležio je čitav Mektićev mandat, a između ostalog, on je optuživao vrh MUP Republike Srpske da kontroliše trgovinu drogom u tom entitetu. Sukobljavao se i sa predstavnicima Srbije koju je optužio da je kriva za veliki broj migranata koji ulaze u BiH, zato što je ukinula vizni režim građanima Irana.\nRAMPA I U CRNOJ GORI\nSličnu listu nepoželjnih građana Srbije nedavno je napravila i Crna Gora. Na njoj se našao čuveni pesnik i akademik Matija Bećković, kao i istoričari Čedomir Antić i Aleksandar Raković i profesor prava Dejan Mirović. Za sve njih spuštena je rampa da ne bi govorili na akademiji povodom obeležavanja stote godišnjice ujedinjenja Srbije i Crne Gore 1918. godine.\nDnevne vestiBiHvulinzabranjen ulazakMarićMektićStamenkovskiŠešelj


Leo i Tavamba obeležili derbi, ali na Ostrvu najavljuju dolazak Zvezdinog fudbalera! - Sportske.net\nLeo i Tavamba obeležili derbi, ali na Ostrvu najavljuju dolazak Zvezdinog fudbalera!\nNapadač Crvene zvezde se na pravi način predstavio skautima sa Ostrva. Tamošnji mediji već uveliko najavljuju njegov novi transfer.\nPlavšić: "Pobedama čuvamo titulu"Boaći je promašio nemoguće, ovo je morao iskoristitiBožović: "To je karakter!"Zvezda prebrodila i KruševacPoluvreme u Kruševcu - Napredak motivisan, bez golova! (TVITOVI)\nČetiri-pet dana posle 154. večitog derbija, pojedini britanski mediji pišu o velikom interesovanju Sanderlenda za napadača Crvene zvezde Ričmonda Boaćija.\nKako je preneo portal ''Chronicle Live'', skauti poslednjeplasirane ekipe u tekućoj sezoni Premijer lige prisustvovali su najnovijem dvoboju beogradskih ''večitih rivala'', a povod njihovog dolaska upravo je bio nastup napadača iz Gane.\nIako su ovu utakmicu obeležili fudbaleri Partizana Leonardo i Tavamba, utisak je da je i Boaći odradio ono što se od njega očekivalo, s obzirom da je početkom drugog poluvremena postigao jedini gol za Zvezdu u porazu crveno-belih od 3:1.\nPomenuti izvor podseća da je 24-gopdišnji fudbaler u Zvezdu stigao na pozajmicu iz italijanske Latine, kao i da je tokom dosadašnje karijere promenio osam klubova, među kojima je i slavni Juventus, gdse ipak nije uspeo da se dokaže.\nTakođe, ističe se i da je Boaći od dolaska u Zvezdu ovog proleća postigao ukupno osam golova, plus još tri iz prvog dela sezone u Italiji.\nAko se namere ljudi iz Sanderlenda i trenera Mojesa ostvare, Boaćija bismo sledeće sezone mogli da gledamo u Čempionšipu, s obzirom da su ''Crne mačke'' praktično već prežaljene, s obzirom da su ubedljivo na poslenjem mestu na tabeli Premijer lige na ulasku u finiš sezone.


" NEMA ODLUKE" Đokić se mora sastati sa Dodikom :: Dešavanja u Bijeljini ::\n11. April 2021. / 03:30\n" NEMA ODLUKE" Đokić se mora sastati sa Dodikom\nZavršena je vanredna sjednica najvišeg rukovodstva Socijalističke partije Republike Srpske na kojoj je razmatran izlazak iz koalicije na republičkom i lokalnom nivou.\nKako saznaje Srpskainfo na današnjem sastanku nije donesena konačna odluka o izlasku iz koalicije već je zaključeno da se lider te stranke Petar Đokić prethodno treba sastati sa predsjednikom SNSD Miloradom Dodikom.\n– Sačekaćemo sastanak Đokića i Dodika, a potom odlučiti da li ćemo ostati u koaliciji ili ne – rekao je naš izvor iz vrha ove stranke.\nPodsjećamo, povod za današnji sastanak bilo je jučerašnje imenovanje Vladimira Kuvalje iz SPS na mjesto direktora Javne ustanove “Srednjoškolski dom” u Banjaluci umjesto dosadašnjeg direktora Branislava Vidića iz SP RS.\nIzvor Srpskainfo iz SP RS ističe da je ovo bila kap koja je prelila čašu jer je članstvo stranke već duže vrijeme nezadovoljno zbog brojni smjena njihovih kadrova.\n– Počev od smjene direktorice Centra za predškolsko vaspitanje i obrazovanje u Banjaluci, preko smjene direktora Šumskog gazdinstva u Loparama, direktora Krajina osiguranja i sličnih. U SP vlada veliko nezadovoljstvo članova i funkcionera koji traže izlazak iz vlasti na nivou Srpske jer neće da trpe poniženja – ističe naš izvor.


RUMUNIJA U MODI: Srpske reprezentativke napuštaju Mađarsku – Balkan-Handball.com\nHome / Ženski rukomet / RUMUNIJA U MODI: Srpske reprezentativke napuštaju Mađarsku\nGro srpske ženske reprezentacije dolazio je iz možda i najbolje lige na svetu do pojave korona virusa, mađarske, ali to u svetu posle pandemije neće biti slučaj. Čak tri devojke koje su imale veću ili manju ulogu u sastavima koje je vodio selektor Ljubomir Obradović u prethodnim godinama, Mađarsku će ovog leta zameniti Rumunijom.\nTako je kapiten reprezentacije na prethodnom Svetskom prvenstvu 2019 u Japanu, desni bek Jelena Lavko (29), dres mađarskog Erda zamenila rumunskim Baja Mareom (trećeplasirani tim ove sezone), baš kao i njena saigračica, levi bek Jovana Kovačević (24), pa će se njih dve družiti i na rumunskom tlu.\nTreća iz srpske kolonije u Erdu, desno krilo Katarina Krpež Šlezak će od leta biti član superambicioznog ruskog Rostova na Donu.\nJoš jedna srpska reprezentativka odlazi iz Mađarske. Desni bek Anđela Janjušević menja Šiofok za rumunski Buzau, koji je sezonu završio na četvrtom mestu.\nAnđela JanjuševićJelena Lavko\n← Prethodni članak Ko je najbolja Ex-YU rukometašica u sezoni 2019/2020?\nNaredni članak → FOTO UBOD: Frank uslikao „botoksiranje“ Hajdi Loke


Profesor Tomić: Vlada bi zbog neznanja morala pasti\nBeta 12. decembra 2021. 11:15\nProfesor Pravnog fakulteta Univerziteta u Beogradu, Zoran R. Tomić izjavio je danas da bi politička i ustavna posledica „kraha“ novog Zakona o eksproprijaciji i iznudjenog krupnog preinačenja već „krpljenog“ Zakona o referendumu i narodnoj inicijativi, trebalo da bude pad Vlade Srbije.\nTomić je agenciji Beta kazao da su Vlada i njena predsednica Ana Brnabić uporno i bez ostatka, sve do „dražavnopoglavarskog opominjujućeg miga“ stajali svesrdno iza svojih predloga preraslih u nelegitiman i neustavan zakon – o eksproprijaciji, odnosno u jednu apsolutno nepravednu i nedemokratsku zakonsku novelu – o referendumu i narodnoj inicijativi.\n„Zatim je Vlada donela odluku da se eksproprijacioni zakon povuče iz procedure „tehničkom greškom“ i pre nego što se sastala. Onda je krajnje neovlašćeno, flagrantno neustavno izjavila da je taj zakonski tekst na svojoj sednici povukla iz procedure. Sva je prilika da je to uradjeno čak i pre nego što ga je predsednik države zvanično, u pisanoj formi neproglašenog vratio Parlamentu“, smatra profesor Tomić.\nPo njegovim rečima, Vlada nikada ne sme da dira u već usvojeni zakon.\n„U konkretnom slučaju, zakon je apsolutno bio van njenog domašaja. Skupština je bila dužna da u nastaloj situaciji postupi po Ustavu (član 113. stav 2. Ustava). Ona je odlučila da ne glasa ponovo o istom tekstu, čime je predlog Vlade apsolutno pravno obezvredjen“, naveo je Tomić.\nDodao je da je pritom Vlada hitro sačinila, „povinujući se protesnim zahtevima i naredjenju predsednika države“, i bitno prepravljenu verziju predloga Zakona o referendumu i narodnoj inicijativi, koji je do tada smatrala savršenim, što je Skupština aminovala.\n„Da nije u pitanju nastavak institucionalne farse, prethodni sled dogadjaja bi se mogao kvalifikovati vratolomno uspelom nušićevskom komedijom“, kaže Tomić.\nNa pitanje Bete da li postoji ustavna odgovornost Vlade, profesor Tomić je rekao da nesumnjiva odgovornost Vlade podrazumeva da odmah bude pokrenut jedan od dva moguća ustavna mehanizma.\n„Da premijerka odmah podnese Skupštini neopozivu ostavku, što bi imalo za posledicu i pad cele Vlade ili da Narodna skupština, na predlog najmanje 60 narodnih poslanika, odnosno na zahtev same Vlade, njoj izglasa nepoverenje“, objasnio je Tomić.\nUpitan da li bi ostavka Vlade podrazumevala nove izbore, Tomić je rekao da kada Skupština Srbije konstatuje ostavku predsednika Vlade ili ako izglasa nepoverenje Vladi, predsednik Republike je dužan da pokrene postupak za izbor nove Vlade.\n„Ako Narodna skupština ne izabere novu Vladu u roku od 30 dana od dana izglasavanja nepoverenja, predsednik Republike je dužan da raspusti skupštinu i raspiše izbore. Rečju, bar bi Vlada morala da plati primerenu cenu za odsustvo i pravnog i političkog sluha, za sopstvenu lošu procenu, pogrešne korake, nesamostalnost i neznanje, za sopstvene neuspehe“, zaključio je profesor Tomić.


Saopštenje: Šta vanredno stanje znači za bh. turiste koji odlaze u Tursku? – TuzlaInfo.ba\nSaopštenje: Šta vanredno stanje znači za bh. turiste koji odlaze u Tursku?\n21/07/2016 | 17:44\nNaglašavamo da nije riječ o mjerama koje će dovoditi u nepovoljnu situaciju goste svih naših destinacija koji svoje odmore provode bezbjedno i u miru”, navodi se u obavijesti koju je potpisao Ahmet Temurci, zamjenik generalnog direktora Generalne direkcije za promociju Mınistarstva za kulturu i turizam Republike Turske.


Perić: U reformi pravosuđa BiH lider u regionu - Klix.ba\n1.2.2008. u 12:56\nPredsjednik Visokog sudskog i tužilačkog vijeća BiH Branko Perić ocijenio je danas u Banjoj Luci da je BiH lider u regionu po reformi pravosudnog sektora. Predstavnici pravosudnih institucija u okruženju, pojasnio je, žele da upoznaju ono što je dostignuto u pravosudnoj reformi u našoj zemlji.\nPerić je naglasio da će reforme u pravosuđu omogućiti ono što je i primarni cilj - stvaranje nezavisnog i objektinog sudstva.\nPrisustvujući današnjem otvaranju renoviranih prostorija banjalučkog Osnovog suda, Perić je najavio i otvaranje renoviranog suda u Srebrenici precizirajući da se i iz toga vidi da se u pravosuđu dešavaju značajne promjene. Te promjene su u interesu građana BiH i sve promjene s ciljem stvaranja boljih uvjeta za rad sudija su najveća podrška nezavisnosti pravosuđa u našoj zemlji, naglasio je.\nPozvao je sudije i druge predstavnike pravosudnih institucija da nikada ne zaborave da su tu zbog građana koji moraju da brzo dobiju uslugu koju žele.


Aktivnih privrednih društava - 238\nAktivnih preduzetnika - 777\nPodrška preduzeću za proizvodnju prehrambenih proizvoda – Planinsko blago d.o.o.\nPreduzeće poseduje sertifikat HACCP i bavi se preradom voća i povrća i proizvodnjom slatkog, džemova, sokova, kompota itd. Bespovratna pomoć će biti iskorišćena za nabavku mašine za rezanje i mlevenje voća i punjenje, kako bi se povećali proizvodni kapaciteti i otvorilo šest novih radnih mesta. Preduzeće će sprovoditi aktivnosti društveno odgovornog poslovanja, koje će obuhvatati donaciju proizvoda raznim korisnicima, kao i promovisanje zdrave ishrane.\nPlanom detaljne regulacije uspostaviće se uslovi za korišćenje zemljišta, parcelisanje područja i izgradnju komunalne infrastrukture, što će zainteresovanim investitorima omogućiti izgradnju objekata, a lokalnoj samoupravi mogućnost održivog upravljanja područjem u budućnosti.\n„Raška reGIStracija“ – unapređenje GIS-a u cilju boljeg urbanističkog planiranja i lokalnog ekonomskog razvoja\nIzgradnja kanalizacione mreže u romskom naselju Trnavska reka poboljšaće uslove života više od 100 porodica, uključujući 30 romskih porodica. Projekat će unaprediti pružanje komunalnih usluga kao i zaštitu životne sredine, a sve otpadne vode iz naselja biće prikupljene i povezane sa postojećim kanalizacionim sistemom, dok će Оpština pripremiti i usvojiti odluku o besplatnim priključcima na kanalizaciju za romske porodice.


08.07.2021 u 13:28\nBON - Već nekoliko godina Nemačka pokreće ciljane akcije protiv kriminalaca okupljenih u klanove pri čemu se stalno organizuju spektakularne racije u kojima policija upada u objekte velikih nemačko-arapskih porodica. Nekretnine, ali i luksuzni automobili, nakit i druge dragocenosti koji su verovatno kupljeni novcem stečenim kriminalom se oduzimaju i postaju vlasništvo države, piše Dojče vele. Berlinski javni tužilac je tako 2018. godine oduzeo više od 75 nekretnina velikoj porodici Remo u vrednosti od 10 miliona evra pri čemu je reč o klasičnom slučaju pranja novca, u kojem se ilegalno stečene finansije, u ovom primeru dobijene od pljački i trgovine drogom, ulivaju u legalne ekonomske tokove. Kristof Trautfeter, naučni savetnik u „Mreži poreske pravde” kaže da Nemačka čini\n30.07.2020 u 11:17\nPravosudna udruženja pitaju Upravu za sprečavanje pranje novca za osnov istrage nevladinih organizacija\nUdruženje javnih tužilaca i zamenika javnih tužilaca Srbije, Društvo sudija Srbije i Centar za pravosudna istraživanja saopštili su danas da principijelno podržavaju aktivnosti nadležnih državnih organa u cilju sprečavanja pranja novca i finansiranja terorizma. Međutim, kako navode u zajedničkom saopštenju, ostaje nejasno zašto Uprava za sprečavanje pranja novca nije predočila osnove sumnje zbog kojih je naložila vanredno prikupljanje informacija od poslovnih banaka o organizacijama i pojedincima, shodno Zakonu o sprečavanju pranja novca i finansiranja terorizma, prenosi Tanjug. S obzirom da se, prema navodima medija, na spisku Uprave nalaze mediji, organizacije i istaknuti pojedinci, koji su u javnosti prepoznati po zalaganju za unapređenje vladavine prava i ukazivanju na pojavu\n24.07.2020 u 18:02\nUhapšeno 13 osoba zbog pranja para i utaje poreza\nPripadnici Ministarstva unutrašnjih poslova, Odeljenja za borbu protiv korupcije, u saradnji sa Bezbednosno-informativnom agencijom, Poreskom policijom i Posebnim odeljenjem za suzbijanje korupcije Višeg javnog tužilaštva u Novom Sadu, uhapsili su 13 osoba zbog postojanja osnova sumnje da su izvršile više krivičnih dela čime su ostvarile protivpravnu imovinsku korist od oko 147.500.000 dinara. Zbog postojanja osnova sumnje da su izvršili krivična dela nedozvoljena trgovina, pranje novca, neosnovano iskazivanje iznosa za povraćaj poreza i poreskog kredita, kao i poreska utaja, uhapšeni su M. M. (1987) iz Pančeva, odgovorno lice privrednog društva Korona 2020, M. P. (1973) iz Novih Banovaca, odgovorno lice privrednog društva MP Tropic Novi Banovci i Korone 2020, A. I. (1971) iz Pančeva,


Ovo je treća međunarodna konferencija na kojoj je Orlić ove godine učestvovao. Pre toga, prezentovao je svoje naučne radove na konferencijama u Sidneju, na Univerzitetu Mekvori (Macquarie University) i na Univerzitetu Tasmanija u Hobartu (UTAS, University of Tasmania). Na konferenciji u Sidneju Orlić je govorio o enciklopedizmu Pekićevog romana takozvane otvorene strukure iz perspektive eruditivnog naratora i interpretatora intertekstualnih dokumenata. (“Borislav Pekić’s open novel structure encyclopaedism of the eruditive editor and interpreter of the intertextual documents”). Dvodnevnu konferenciju je organizovalo Australijsko i novozelandsko udruženje za slavističke studije (ANZSA, Australian&New Zeland Slavic Association) a održana je 4. i 5. februara tekuće godine.\nPo završetku ove konferencije, Orlić je predsedavao radu panela na takođe dvodnevnoj bijenalnoj konferenciji koja je održana na Univerzitetu Tasmanija u Hobartu, 7. i 8. februara. Konferenciju je organizovalo Australijsko udruženje za komunistitčke i post-komunističke studije (Australian Association for Communist and Post-communist Studies). Ovo je drugo Orlićevo učešće na ovakvom skupu (prvi put februara 2011. godine u Kamberi, gde je razmatrao Pekićev kritički integralizam, “Pekić’s critical integralism”). Orlić je, kao i na prethodnim konferencijama, napisao i prezentovao rad o jednom od najvažnijih srpskih autora; ovoga puta svoju istraživačku pažnju usmerio je na Andrićev univerzalizam (“Andrić’s universalism”). Kao i u Bostonu i Sidneju, Orlić je i u Hobartu predstavljao Univerzitet Monaš (Monash University) iz Melburna.\nKao i predhodnih godina, nas štand se nalazi u Hali 1 (tzv. Glavna hala), Venac Miloša Crnjanskog.\nDo nas možete doći tako što ćete posle ulaska na glavni ulaz skrenuti desno, naš štand je treći po redu.


EU: Za ulazak sa Balkana u Šengen prethodna dozvola i sedam evra takse\nCilj je, kako je izjavio Valentin Radev, ministar unutrašnjih poslova Bugarske, predsedavajućeg EU, da se "zna ko dolazi u EU pre nego stigne na granicu, tako da ćemo biti u stanju da bolje zaustavimo one koji mogu predstavljati pretnju našim gradjanima".\nKako se navodi u obrazloženju odluke,"ETIAS će omogućiti da se unapred proveri i, ako bude nužno, odbije dozvola za putovanje i ulazak u šengenski prostor gradjanima trećih zemalja kojima nije potrebna viza".\n"To će", dodaje se, "poboljšati unutrašnju bezbednost, sprečiti ilegalnu imigraciju, zaštiti zdravlje gradjana i smanjiti vreme prolaska preko granica jer će biti utvrdjeno koja lica mogu predstavljati opasnost za ova područja i pre nego što dodju na spoljne granice EU".\nTakodje je predočeno da "dozvola za putovanje ne znači automatsko pravo da se udje i boravi u EU, jer će pogranična policija o tome doneti konačnu odluku".\nSporazum sa EAEU otvara Srbiji vrata za 180 miliona potrošača 8\nVučić se sutra obraća medijima 4\nSvetski mediji o poseti Putina Beogradu 8\nPutin odleteo iz Srbije 13\nPutin građanima ispred Hrama Svetog Save: Hvala na prijateljstvu 13


Usvojen Nacrt zakona o izmjenama i dopunama Zakona o razvoju MSP - Agencija za razvoj preduzeća Eda\nNarodna skupština RS je danas usvojila Nacrt zakona o izmjenama i dopunama Zakona o razvoju MSP. Između ostalog, Nacrt predviđa potpuno usklađivanje definicije MSP sa Preporukom Evropske komisije i predstavlja važan korak u harmonizaciji sa evropskim okvirom za razvoj MSP.\nMinistar privrede i preduzetništva Republike Srpske, Vjekoslav Petričević je nedavno izjavio da su do sada bili usklađeni samo kriterijumi razvrstavanja po broju zaposlenih, a sada će biti i finansijski kriterijumi, te da će se izmjenama i dopunama Zakona o razvoju malih i srednjih preduzeća domaćim privrednicima otvoriti vrata kada je riječ o pristupu razvojnim fondovima EU.\nNacrt zakona o izmjenama i dopunama Zakona o razvoju MSP u Republici Srpskoj je pripremljen uz podršku projekta „Evropski Akt o malom biznisu kao okvir strategija i politika za MSP u BiH – SBA u BiH“.\nCilj projekta „Evropski Akt o malom biznisu kao okvir strategija i politika za MSP u BiH – SBA u BiH“ je ubrzanje ekonomske integracije sa EU u oblasti okvira za podršku MSP, sa pozitivnim uticajem na ostvarenja MSP u BiH. Glavni akteri projekta su: Ministarstvo vanjske trgovine i ekonomskih odnosa BiH, Ministarstvo privrede i preduzetništva Republike Srpske, Ministarstvo razvoja, poduzetništva i obrta Federacije BiH, kao i Odjeljenje za ekonomski razvoj, sport i kulturu Brčko distrikta.\nProjekat SBA u BiH finansijski podržava švedska razvojna agencija Sida putem Ambasade Kraljevine Švedske u BiH.


Vikend u Sokobanji, Sokobanja apartmani, sokobanjadlanu.rs\nUpoznajte Sokobanju>Vikend u Sokobanji\nVikend u Sokobanji pravi je izbor ukoliko ste željni mira, tišine, prirode, čistog vazduha, dobre hrane i opuštenog provoda. Vazduh i izvori sokobanjske vode blagotvorno deluju na organizam koji je pod stresom od svakodnevnog načina života. Zaboravite bar na par dana na posao i obaveze i usmerite svoje misli na nešto sasvim drugačije.\nKao jedno od najznačajnijih turističkih mesta u Srbiji, Sokobanja se gotovo uvek nalazi u svim preporukama i vodičima kroz Srbiju. Turistička organizacija Srbije napravila je i propagandni spot o tome kako da provedete 52 vikenda u godini u Srbiji. Pogađate, Sokobanja se podrazumeva.\nNeka vam Sokobanja bude druga kuća, pronađite smeštaj sa ljubaznim domaćinima i vraćajte joj se uvek kada budete imali priliku.\nPogledajte apartmane, studija, sobe i vile u Sokobanji\nhttps://i0.wp.com/sokobanjanadlanu.rs/wp-content/uploads/2019/08/Apartmani-Blagojevic-u-centru-Sokobanje-Apartman-1-0-1.jpg?fit=800%2C600&ssl=1 600 800 sasa.pavlovic_tmm https://sokobanjanadlanu.rs/wp-content/uploads/2018/04/Sokobanjanadlanu-logo-transparent-300x204.png sasa.pavlovic_tmm2019-08-09 22:28:342020-02-16 13:19:10Apartmani Blagojević u centru Sokobanje\nhttps://i2.wp.com/sokobanjanadlanu.rs/wp-content/uploads/2019/08/Apartmani-Harmonija-Sokobanja-1.jpg?fit=800%2C600&ssl=1 600 800 sasa.pavlovic_tmm https://sokobanjanadlanu.rs/wp-content/uploads/2018/04/Sokobanjanadlanu-logo-transparent-300x204.png sasa.pavlovic_tmm2019-08-05 21:24:412020-01-30 21:01:13Apartmani Harmonija za miran porodični odmor u Sokobanji\nPrognoza - 19. фебруара 2020.\nPrognoza - 23. фебруара 2020.\nPrognoza - 24. фебруара 2020.\nVaučeri Sokobanja Sokobanja drugo ime za turizam u Srbiji


EU će proširiti sankcije Rusiji u slučaju eskalacije situacije u Ukrajini; Neke zemlje su protiv\nEvropska unija je spremna da sarađuje sa partnerima, uključujući i SAD, na proširivanju sankcija protiv Rusije u slučaju eskalacije situacije u Ukrajini, izjavila je šefica Evropske komisije Ursula fon der Lajen izlažući pred poslanicima Evropskog parlamenta na plenarnoj sednici u Strazburu.\nMediji: Nekoliko velikih zemalja EU protiv sankcija RusijiNekoliko velikih zemalja Evropske unije se protivi uvođenju sankcija Rusiji zbog, navodno, moguće eskalacije situacije u Ukrajini, prenosi agencija Blumberg.Francuska i Nemačka daju prednost pregovorima sa Rusijom, navodi agencija.Kijev i zapadne države u poslednje vreme izražavaju zabrinutost zbog navodnog intenziviranja„agresivnih dejstava“ Rusije u blizini granica Ukrajine. Portparol Kremlja Dmitrij Peskov izjavio je da Rusija premešta trupe unutar svoje teritorije i po sopstvenom nahođenju. Prema njegovim rečima, to nikome ne preti i ne treba nikoga da brine. Moskva je više puta izražavala zabrinutost zbog povećavanja snaga NATO-a u Evropi. Kremlj je isticao da Rusija ni za koga ne predstavlja pretnju, ali da neće zanemarivati dejstva koja su potencijalno opasna po njene interese. U Rusiji su ove optužbe u više navrata demantovane, ističući da se uglavnom koriste kao izgovor za dovođenje više snaga i tehnike NATO-a na granice zemlje.\nrusija, evropska unija (eu), ukrajina, ek, sad, antiruske sankcije, rusija – politika\nEvropska unija je spremna da sarađuje sa partnerima, uključujući i SAD, na proširivanju sankcija protiv Rusije u slučaju eskalacije situacije u Ukrajini, izjavila je šefica Evropske komisije Ursula fon der Lajen pred poslanicima Evropskog parlamenta.\n„Videli smo agresivne korake Rusije u odnosu na njihove susede. Mi smo već na zasedanju G7 izjavili da će nove informacije o eskalaciji sa Ukrajinom imati najozbiljnije posledice po Rusiju. Blisko sarađujemo sa SAD i drugim partnerima na razvoju opcija mogućih sankcija, i spremni smo. Postoji celokupan paket sankcija protiv Rusije, ali možemo da predvidimo i proširenje sankcija u zavisnosti od ponašanja i postupaka Moskve“, rekla je ona na plenarnoj sednici u Strazburu.\nMediji: Nekoliko velikih zemalja EU protiv sankcija Rusiji\nNekoliko velikih zemalja Evropske unije se protivi uvođenju sankcija Rusiji zbog, navodno, moguće eskalacije situacije u Ukrajini, prenosi agencija Blumberg.\nFrancuska i Nemačka daju prednost pregovorima sa Rusijom, navodi agencija.\nKijev i zapadne države u poslednje vreme izražavaju zabrinutost zbog navodnog intenziviranja„agresivnih dejstava“ Rusije u blizini granica Ukrajine. Portparol Kremlja Dmitrij Peskov izjavio je da Rusija premešta trupe unutar svoje teritorije i po sopstvenom nahođenju. Prema njegovim rečima, to nikome ne preti i ne treba nikoga da brine. Moskva je više puta izražavala zabrinutost zbog povećavanja snaga NATO-a u Evropi. Kremlj je isticao da Rusija ni za koga ne predstavlja pretnju, ali da neće zanemarivati dejstva koja su potencijalno opasna po njene interese. U Rusiji su ove optužbe u više navrata demantovane, ističući da se uglavnom koriste kao izgovor za dovođenje više snaga i tehnike NATO-a na granice zemlje.\nBajden: U slučaju invazije na Ukrajinu, Amerika šalje trupe u devet država\n12 Decembar 2021, 07:55


Prvi "Klimaton" održan u Šapcu - Inženjeri zaštite životne sredine\n28. 10. 2018. 1. 11. 2018.\nStartit Centar Šabac 26. i 27. oktobra bio je domaćin takmičenja timova u rešavanju problema upravljanja otpadom\nPrvi šabački hakaton pod nazivom “Klimaton” deo je inicijativa Climate KIC-a i predstvalja globalni pokret posvećen rešavanju različitih klimatskih problema sa kojima se suočaju gradovi učesnici.\nTema “Klimatona” u Šapcu se odnosila na upravljanje otpadom, što je jedan od najvećih problema sa kojima se grad svakodnevno suočava. Učesnici i učesnice ovog izazova su imali na raspolaganju 24 sata da osmisle najpogodnije rešenje kako bi se poboljšalo upravljanje otpadom u Šapcu i povećala svest o značaju reciklaže i ponovnom korišćenju određenog tipa smeća.\nRadove je ocenjivao žiri u sastavu: Ljiljana Bjeličić, ekspertkinja za startape i investicije iz kompanije MVP Workshop, Igor Jezdimirović, predsednik udruženja Inženjeri zaštite životne sredine, Igor Marsenić, član gradskog veća grada Šapca i Zoran Damnjanović, rukovodilac sektora gradske čistoće JKP Stari grad Šabac.\nTakmičilo se šest timova, a prvo mesto osvojio je Trash.com koji je osmislio aplikaciju ’’Asistent za reciklažu’’. Ideja aplikacije je da pomogne građanima i lokalnim preduzećima koja se bave upravljanjem otpadom u gradu Šapcu da zaštite životnu okolinu i maksimizuju postojeće resurse. Njihovo rešenje se odnosi na pružanje kompletnih informacijama o mestima na kojima je moguće recikllirati različite materijale i trenutnoj količini otpada koja se nalazi u kantama za reciklažu, to se postiže kroz kreiranje aplikacije, vebsajta i poslovnog portala.\nDrugo mesto je zauzeo tim Avala Green Life, koji je osmislio kontejner za odlaganje opušaka od cigareta ’’O’Puško’’, koji bi sprečio dalje zagađenje životne sredine, omogućio reciklažu i prodaju otpadnih materijala.\nCelokupan događaj je podržan od strane UNDP, grada Šapca i Climate KIC-a.\nEkolist 65: Počelo rešavanje ekoloških problema u Vojvodini\nError: Error validating access token: Session has expired on Friday, 18-Jan-19 01:55:48 PST. The current time is Tuesday, 23-Apr-19 16:54:22 PDT.


M. K. 21. aprila 2019. 06:46\nŠef iranskog Ministarstva za obaveštajne poslove Mahmud Alavi saopštio je da je njegovo ministarstvo uspelo da nanese težak udarac špijunskoj mreži CIA i MI-6 koje deluju u Iranu i regionu, javila je novinska agencija „Mehr“.\nAlavi je rekao da je deset špijuna koji rade u osetljivim sektorima države uhapšeno kao rezultat rada ministarstva.\n„U komplikovanom procesu protiv američke Centralne obaveštajne agencije identifikovano je 290 špijuna iz njegove špijunske mreže u različitim zemljama, uključujući Iran“, rekao je on.\nAlavi je dalje naveo da je slična mera preduzeta i u vezi sa britanskim MI-6, najavljujući da će kasnije objaviti više detalja o operacijama protiv obe strane obaveštajne agencije. On je takođe rekao da će informacije o špijunskim mrežama biti prosleđene prijateljskim državama koje su za to zainteresovane.\nNi Vašington ni London nisu još komentarisali ovaj izveštaj. Ova vest dolazi usred tekućih tenzija između SAD i Teherana, koje su nedavno dovele do toga da je Vašington proglasio iranske Revolucionarne garde za terorističku organizaciju, a Teheran je kao recipročnu meru američku Centralnu komandu dodao na listu terorističkih organizacija.\nNova zastrašujuća bajka Zapada: Ruska jedinica „29155“ sa bazom iza…\nFBI putem oglasa regrutuje ruske špijune\nBruka: Albanska obaveštajna služba slučajno objavila podatke o svojim…\nOd dolaska Trampove administracije Vašington je u svojoj spoljnoj politici zauzimao oštar pristup prema Iranu. SAD su se povukle iz sporazuma o nuklearnoj energiji 8. maja 2018. godine i uvele velike sankcije protiv naftnog, bankarskog i pomorskog sektora Teherana u novembru iste godine.\nStrašan požar u višespratnici, ljudi iskakali kroz prozore – ima…\nOtkriven jedan od najsofisticiranijih krijumčarskih tunela u…\nOpoziciona beloruska kandidatkinja: Većina gradjana je uz…


ŽNK „Zvijezda“ Midž-Hit iz Velike Kladuše: Osvojeno prvo mjesto na turniru u Ljubljani - Radio Velika Kladuša\nŽNK „Zvijezda“ Midž-Hit iz Velike Kladuše: Osvojeno prvo mjesto na turniru u Ljubljani\nU Ljubljani je u subotu, 21. juna održan Turnir prijateljstva, na kojem je učešće uzela i ekipa ŽNK „Zvijezda“ Midž-Hit iz Velike Kladuše…\nU Ljubljani je u subotu, 21. juna održan Turnir prijateljstva, na kojem je učešće uzela i ekipa ŽNK „Zvijezda“ Midž-Hit iz Velike Kladuše. Članice ovog kluba su na kraju osvojile prvo mjesto sa maksimalnih šest bodova iz dva susreta.\nNajprije su u prvom meču bile bolje od ekipe ŽNK „Jevnica 1“ sa 6:3, da bi u drugom meču bile još ubjedljivije i slavile sa 6:1 nad ekipom ŽNK „Jevnica 2“.\nNajbolji strijelac ovog turnira je bila Almina Ćerimović članica ŽNK „Zvijezda“ Midž-Hit iz Velike Kladuše sa postignutih 6 golova. Najboljeg igrača nemoguće je isticati obzirom da je cijela ekipa dala svoj maksimum, a ekipu su predstavljale: Aida Jašić, Ermina Delić, Almina Ćerimović, Evelina Džemila, Mediha Kantarević i Melita Karajić.\nOvom prigodom ŽNK „Zvijezda“ Midž-Hit zahvaljuje se sportskom direktoru ŽNK „Jevnica“ Velagi Tabakoviću na gostoprimstvu i ukazanoj ljubaznosti prilikom njihovog boravka za vrijeme turnira i nakon turnira.\n(VIDEO) Zajednički press KSPP, SDP, A-SDA i DNZ: Tema problematika rada Općinskog vijeća\nEkipa ONŠ „Kladuša 2008“ učestvovala na turniru u Brežicama, R. Slovenija


Bela ćao: Priča izvan mita\nTanjug 1. juna 2021. 11:06\nRIM – O čuvenoj italijanskoj pesmi “Bela ćao”, snima se dokumentarni film pod naslovom „Priča izvan mita“.\n„Bela ćao“ je najpoznatija italijanska pesma koju je na društvenim mrežama slušalo više od milijardu osoba.\nPostala je simbol borbe i otpora širom sveta i kao takvu su je pevali u desetinama raznih pobuna, demonstracija i štrajkova – od učesnika „arapskog proleća“, do protesta „Okupiraj SAD“ i „Okupiraj Mumbaj“, piše agencija Ansa.\nPevali su je oni koji su protestovali protiv globlizacije, bila je himna boraca za zdravu okolinu i zaštitu ambijenta, demonstranti u Sudanu su takođe pevali „Bela ćao“, intonirana je prilikom sahrane ubijenih karikaturista francuskog časopisa „Šarli Hebdo“, pevali su je učesnici demonstracija u Turskoj, Čileu, Libanu…\n„Uvereni smo da je ova pesma nasleđe svih i da ćemo kroz film otkriti njezinu globalnu važnost“, rekao je kreativni producent Andrea Romeo.\nPesma “Bela ćao” je postala i tipičan fenomena globalizacije, po njenoj melodiji se prepoznaje televizijska serija „Kuća od karata“, reklama za jedan proizvod u Meksiku, uz muziku „Bela ćao“ se promoviše reklama za „Netflix“ u Saudijskoij Arabiji.\nRežiserka dokumentarnog filma Đulija Đaponezi najavljuje u filmu nove i neke manje poznate detalje vezane za pesmu „Bela ćao“ koje je, kaže, otkrila u toku višegodišnjeg istraživanja i priprema za snimanje dokumentargnoh filma.\nItalijanska televizija RAI, koja zajedno sa dve privatne produkcijske kuće radi film, najavljuje da će taj dokumentarac biti predstavljen publici u decembru ove godine.


Cvijanović: Da li će građani Čaviću da oproste lažni izvještaj o Srebrenici? - Srpskainfo\nCvijanović: Da li će građani Čaviću da oproste lažni izvještaj o Srebrenici?\nPredsjednik Vlade Republike Srpske Željka Cvijanović poručila je lideru NDP Draganu Čaviću da, umjesto što gradi priču o njenoj navodnoj korupciji, treba da se zapita da li mu građani Srpske mogu oprostiti lažni izvještaj o Srebrenici koji je potpisao po želji stranaca.\nCvijanovićeva kaže da je izvještaj o Srebrenici koji je on potpisao činjenica sa svim opterećenjima koje je neodgovorno svalio na Republiku Srpsku.\nŠto se tiče Čavićeve priče o tome šta on ne može meni da oprosti kao premijeru, treba se sam zapitati da li njemu građani Srpske mogu oprostiti lažni izvještaj o Srebrenici koji je potpisao po želji stranaca – rekla je Cvijanovićeva, komentarišući Čavićeve kritike na njen rad.\nCvijanovićeva kaže da Čavić stvaranjem lažne slike da bi mogao postati premijer Srpske samo nastoji vratiti svoje odbjegle glasače iako sve ankete pokazuju da će njegovoj partiji biti teško i da pređe izborni prag.\nOna ističe da ne smatra važnim da detaljnije komentariše Čavićeve izjave budući da je on, od čovjeka koji godinama zagovara proteste, nerede, pištaljke i kojekakve vanparlamentarne akcije, odlučio preko noći da počne sebe predstavljati kao nekoga ko nudi rješenja.\nPolitika Dragan ČavićizvještajSrebrenicaŽeljka Cvijanović


Turistička atrakcija - Blic Online\nKineski neimari još jednom su nadmašili sami sebe. Podigli su novi stakleni vidikovac neverovatnih dimenzija - čak 3.000 tona stakla i čelika za 32 metra dugu platformu iznad 360 metara duboke provalije. Ko bi smeo da se popne na taj most?\nPored kockarnica i Frenka Sinatre, Las Vegas je 50-tih godina XX veka imao da ponudi još jednu atrakciju: nuklearne testove američke vojske. Kad god bi najavili novu eksploziju, hiljade turista pohrlile bi ka obodu grada. Usred pustinje Nevade predsednik Hari Truman podigao je poligon za testiranje nuklearnog naoružanja.\nZABAVNI TERORISTIČKI PARK Dobrodošli na mesto gde možete da ubijate teroriste i preživljavate napade samoubica (VIDEO)\nVećina ljudi želi da odmor provede u nekom odmaralištu i uživa u hrani, opuštanju i iskusi drugačije kulture.\nŽeleznice Federacije BiH daće na korišćenje deo Titovog Plavog voza Nacionalnom parku „Una“ za unapređenje turističke ponude najmlađeg parka prirode u ovom delu Evrope.\nKADA VAM GUGL KAŽE Evo šta je najveća turistička atrakcija u BiH\nKartograf na “Reditu“ je napravio mapu, zasnovanu na sugestijama koje se pojavljuju kada na Gugl ukucate "šta posetiti u (ime države)".\nSelo poznato NI PO ČEMU postalo velika turistička atrakcija\nSelo Kidlington se nalazi u Velikoj Britaniji i u poslednje vreme postalo je prava atrakcija među turistima iz Azije i to samo zbog glasine da su u njemu snimljene scene iz filmova o Hariju Poteru.\nHRABRO Ovaj indonežanski performans sa krokodilima postao je prava turistička atrakcija\nKrokodilski park u mestu Bekasi na ostrvu Java najveći je park te vrste u Aziji. U njemu se održavaju izuzetno popularni performansi sa krokodilima, koji su postali prava turistička atrakcija.\nDa li ste znali da Tašmajdan ima tajno sklonište? Uskoro ćete moći da ga istražite\nTašmajdan će uskoro postati jedna od glavih turističkih atrakcija Beograda. Pećina koja se nalazi na 28 metara ispod Tašmajdanskog parka biće otvorena za posetioce i turiste.\nRuševine Detroita kao turistička atrakcija\nRuševine Detroita - grada koji je nekad bio ponos američke industrije, a u julu je proglasio bankrot - danas su turistička atrakcija.\nIslandski vulkani su poznati po tome da mogu da prouzrokuju pravi haos u važdušnom saobraćaju, ali oni, isto tako, privlače mnoštvo turista željnih da vide njihovu "moć".\nNapravili selo iz praistorije\nProkuplje -- Praistorijsko selo na Pločniku otvoreno je juče, a čine ga pet kuća sa pomoćnim objektima izgrađenih od drveta i blata. Ovo naselje identično je selima iz perioda neolita koja su pripadala vinčanskoj kulturi.\nCarsku palatu obišlo 8.000 posetilaca\nNajvredniji antički lokalitet Sirmijuma, Carsku palatu, posle završetka detaljne rekonstrukcije, polovinom decembra prošle godine, dosad je obišlo oko 8.000 domaćih i inostranih turista, rekao je Ljubiša Šulaja, direktor Zavoda za zaštitu spomenika kulture u Sremskoj Mitrovici.\nDva i po sata putovanja vršačkim „Putem vina” dovoljna su da se zaboravi gradska vreva, da se potisnu svi problemi, da se čovek jednostavno prepusti raznolikoj prirodi i uživa u pripovedanju vinogradarske istorije podno Vršačkog gorja. „Put vina” je jedan od najaktuelnijih turističkih proizvoda Vršca - kaže Tatjana Palkovač, direktorka Turističke organizacije opštine Vršac.


• Somborac među izabranim preduzetnicima (3)\nVlasnik somborskog preduzeća Meteor komerc Slaviša Drobilović nalazi se na listi najzapaženijih preduzetnika Srbije.\nPored Drobilovića u konkurenciji za nagradu „EY preduzetnik godine” je još dvadeset izabranih uspešnih poslovnih ljudi sa teritorije Srbije. - Meteor Commerce je kompanija koja na srpskom tržištu posluje od 1996. godine kada je počela sa radom kao poljoprivredna apoteka na 25 m2 iznajmljenog prostora sa dva zaposlena. Međutim danas ova kompanija, koju vodi gospodin Slaviša Drobilović ima 84 zaposlenih od kojih je 17 sa visokom stručnom spremom. Posluje na oko 10.000 kvadratnih metara poslovnog i magacinskog prostora i 800 hektara poljoprivrednog zemljišta, a raspolaže i sa 52.000 tona silosa za zrnastu robu. Ostvaruje promet od 2,7 milijardi dinara i profit od milion evra - piše u obrazloženju predloga.\nPrestižnu nagradu dodeljuje revizorsko-konsultantska kompanija EY (Ernst & Young), u cilju promovisanja preduzetničkog duha i inicijative. Ime trećeg dobitnika priznanja u Srbiji biće objavljeno 19. februara - saopštili su organizatori. Pobednik konkursa će zajedno sa pobednicima iz zemalja širom sveta, konkurisati za priznanje „EY svetski preduzetnik godine” i prisustvovati svečanoj ceremoniji u Monte Karlu.\nsavamajstor @ Uto, 27.01.2015. 02:54\nernst & young ey preduzetnik godine ey svetski preduzetnik godine meteor komerc - meteor commerce nagrada privreda slaviša drobilović sombor


Početna strana > Societe Generale potrošački kredit za penzionere\nPARTNER KREDITI Opšti uslovi za odobravanje Državljanstvo Korisnik mora biti državljanin RS Starost korisnika Donja starosna granica je 18 godina u trenutku apliciranja. Gornja starosna granica je 75 godina u trenutku otplate poslednje rate kredita. Zaposlenje Zaposleni na neodređeno vreme - minimalno 3 meseca na aktuelnom radnom mestu.\nZaposleni na određeno vreme – ukoliko im važeći ugovor o radu ne istekne pre završetka otplate kredita za koji aplicira.\nPoslodavac podnosioca zahteva za kredit mora imati najmanje troje prijavljenih radnika. Minimalna mesečna primanja Nema limita Napomena: Korisnici Partner Kredita ne moraju biti komitenti Societe Generale banke, niti prebacivati platu/penziju u Banku.\nOvde zaposleni mogu preuzeti Zahtev za Partner kredit i Administrativnu zabranu radi overe u svom preduzeću ________________ (formulari)\nPenzioneri ne moraju da overavaju nijedan dokument, potrebno je da imaju dva poslednja penziona isečka I važeću ličnu kartu.\nPARTNER KREDITI – uslovi za penzionere od 70 do 75 godina starosti u momentu otplate poslednje rate kredita Partner Krediti – od 70 do 75 godina starosti u momentu otplate poslednje rate kredita Nominalna kamatna stopa na godišnjem nivou 32,40% godišnje, fiksna , dinarska Iznos kredita od 10.000 RSD do 100.000 RSD Ročnost 12 - 36 mesečnih rata Administrativni troškovi 2% (uračunato u mesečnu ratu) Učešće Nije obavezno, a maksimalno 80% Trošak prevremene otplate duga bez troška prevremene otplate Sredstvo plaćanja Administrativna zabrana na penziju ili direktno zaduženje za klijente Societe Generale Banke Sredstvo obezbeđenja Besplatno životno osiguranje korisnika kredita EKS 39,63% - 42,86 %* Starosna granica Od 70 do 75 godina u momentu otplate poslednje rate kredita Minimalna mesečna primanja Nema limita *obračun EKS na dan 26.12.2013.\nDetaljnije: Prilikom odlučivanja o internet kupovini, potrebno je naznačiti da je način plaćanja putem kredita Societe Generale Banke i ostaviti potrebne podatke. Nakon toga ćete biti kontaktirani radi potvrde kupovine i potom radi zakazivanja termina za podnošenje zahteva za kredit uz potrebnu dokumentaciju.\nPARTNER KREDITI – uslovi za zaposlene i penzionere do 70 godina starosti u momentu otplate poslednje rate kredita Partner Krediti – do 70 godina starosti u momentu otplate poslednje rate kredita Nominalna kamatna stopa na godišnjem nivou 28,80%, fiksna, dinarska Iznos kredita od 6.000 RSD do 350.000 RSD Rok otplate 6 - 36 mesečnih rata Administrativni troškovi 2% (uračunato u mesečnu ratu) Učešće Nije obavezno, a maksimalno 80% Trošak prevremene otplate duga bez troška prevremene otplate Sredstvo plaćanja Administrativna zabrana na platu/penziju ili direktno zaduženje za klijente Societe Generale Banke Efektivna kamatna stopa na godišnjem nivou 34,79% - 42,28% * Starosna granica Do 70 godina u momentu otplate poslednje rate kredita Minimalna mesečna primanja Nema limita *obračun EKS na dan 26.12.2013.\nPenzioneri za podnošenje zahteva moraju imati dva poslednja penziona isečka i važeću ličnu kartu. Da biste izvršili naručivanje, potrebno je da budete ulogovani.


Dvogodišnje kliničko ispitivanje pokazalo PRAVU istinu o štetnosti elektronskih cigareta\nM. K. 20. februara 2018. 05:35\nDvogodišnje kliničko ispitivanje je pokazalo da redovna upotreba elektronskih cigareta nema negativan uticaj na zdravlje korsnika, saopštila je danas kompanija Imperial Brands.\nTako E-cigarete, kako je navedeno, dobijaju novu naučnu potvrdu smanjenog rizika po zdravlje ljudi.\nKompanija Fontem Ventures, članica Imperial grupacije, sprovela je dvogodišnje kliničko ispitivanje o uticaju vaping proizvoda – elektronskih cigareta na zdravlje potrošača.\nNovo istraživanje objavljeno u februarskom izdanju časopisa „Regulatorna toksikologija i farmakologija“ ne pokazuje negativan uticaj redovne upotrebe elektronskih cigareta na zdravlje korsnika.\nStudija pod nazivom „Evaluacija sigurnosnog profila elektronskih proizvoda na paru koje su pušači koristili dve godine“ uključivala je 209 volontera – korisnika elektronske cigarete zatvorenog sistema u trajanju od 24 meseca.\nOve tri namirnice morate jesti ako ste pušač\nUbija više ljudi nego – pušenje!\nTokom istraživanja praćeni su negativni događaji, funkcija pluća, rezultati EKG-a, izlaganje nikotinu i sastojcima duvana.\nPrema rečima direktora naučnih poslova kompanije Fontem Ventures Tanvir Valele, ta studija je pokazala da nakon dve godine kontinuirane upotrebe elektronskih cigareta nije bilo nikakvih znakova ozbiljnijih zdravstvenih komplikacija kod korisnika.\nTokom trajanja studije nisu zabeleženi nikakvi zabrinjavajući medicinski nalazi ni kod jednog od ispitanika uključenih u istraživanje.\nUpotreba ovih proizvoda ni kod jednog od ispitanika nije dovela do povećanja telesne težine tokom trajanja studije, ali jeste dovela do smanjenja izloženosti nikotinskim derivatima.\n„S obzirom na to da je reč o dvogodišnjoj studiji, klinički podaci daju mnogo jasniju sliku o dugotrajnim i potencijalnim implikacijama na zdravlje pušača“ naveo je Valele.\nDo sada je objavljen mali broj kliničkih studija koje su se bavile ovom temom, međutim indikativno je da gotovo sve imaju sličan zaključak – da elektronske cigarete sa nikotinom mogu pomoći pušačima da smanje ili zamene broj upotrebljenih konvencionalnih cigareta bez povećanja zdravstvenih rizika kada je reč o srednjoročnoj (dvogodišnjoj) upotrebi.\n„Regulatorni organi država bi prilikom donošenja preporuka i zakona trebalo da imaju na umu rezultate longitudinalnih studija koje pokazuju uticaj na zdravlje kod korisnika elektronskih cigareta“, rekao je Valele.\n„Navedeno istraživanje sugeriše potrebu za daljim inovacijama, ali i potrebu za usklađivanjem kvaliteta prozvoda i standarda u proizvodnji elektronskih cigareta“.\nZaključak studije je da se upotreba elektronskih cigareta do dve godine čini prihvatljivom alternativom za pušače, imajući na umu prednosti smanjenja izloženosti štetnim sastojcima duvanskog dima.\nPodršku rezultatima navedene studije daju i najnoviji podaci nezavisnih eksperata Instituta za javno zdravlje Engleske (PHE) koji idu u korist korišćenju elektronskih cigareta.\nNjihovi glavni zaključci, kojima po drugi put potvrđuju stavove iznete pre tri godine su: potpuni prelazak sa konvencionalnih cigareta na elektronske doprinosi značajnim zdravstvenim benefitima, upotreba elektronskih cigareta doprinosti padu upotrebe konvencionalnih cigareta širom Engleske, mnogi pušači neosnovano veruju da je elektronska cigareta pođednako štetna kao i koncencionalna iako oko 40 odsto pušača nije ni pokušalo da upotrebi elektronske cigarete.\nTakođe, da manje od 10 odsto odraslih osoba shvata da većinu sastojaka koji su štetni po zdravlje ne izaziva nikotin, da je upotreba elektronskih cigareta u Velikoj Britaniji za poslednjih par godina povećana za nešto manje od tri miliona, zatim da dokazi ne podržavaju zabrinutost jednog dela javnosti da su elektronske cigarete put ka korišćenju cigareta od strane mladih (stopa broja pušača u Velikoj Britaniji i dalje opada, a redovna upotreba je retka).\nOvakvi stavovi Instituta za javno zdravlje Engleske dolaze samo nekoliko nedelja nakon objave Američke nacionalne akademije nauka, inžinjerstva i medicine, čiji zaključak je da se čini, na osnovu do sada dostupnih dokaza, da su elektronske cigarete verovatno manje štetne od cigareta sa zapaljivim duvanom.\n„Naš novi pregled potkrepljuje zaključak da korišćenje elektronskih cigareta smanjuje za najmanje 95 odsto unos štetnih materija u organizam, kao i da osobe u okolini pušača izlaže zanemarljivo malom riziku. Pa ipak, više od polovine pušača ili lažno veruje da je vaping štetan pođednako kao i pušenje ili jednostavno ne zna. Nedopustivo je da hiljade pušača koji bi mogli da ostave konvencionalne cigarete uz pomoć elektronskih odlažu to usled lažnih strahova koji proističu iz neznanja“, rekao je direktor za unapređenje zdravlja Instituta za javno zdravlje Engleske profesor Džon Nevton.\n„Veliki medicinski preokret“: Prvo štampano 3D srce (video)\nJeli su ovu salatu i usporili starenje\nOpaka epidemija uveliko hara i pogađa mlade\nOdrekla se kafe na nedelju dana, evo šta se dogodilo\nStrahota: nove droge STO puta jače od poznatih!\nPrirodni, a moćni: 8 čajeva pobeđuju srčane tegobe (recept)\nDa ne bude zablude: evo kako medicinska marihuana utiče na…\nOvaj bol se zanemaruje, a može dovesti do trajnog…


Pekzmezović je navela da je struktura njihovog uzrasta analogna strukturi populacije Srbije, čime je i reprezentativna. "Pozitivnim su smatrani oni koji imaju odgovarajuću količinu antitela klase IgG u serumu, što znači da su u pitanju osobe koje su imale infekciju i razvile imunitet za koji ne znamo koliko traje", objasnila je Pekmezović.\nPrema njenim rečima, rađen je uzorak opšte populacije i ELISA test, koji ne spada u brze serološke testove, već pokazuje prisustvo i količinu antitela. To je "metodološki najispravnije", ocenila je ona i istakla da je u Španiji korišćena slična metodologija kao u Srbiji i da "oni imaju prevalenciju seropozitivnosti pet odsto". Muškarci imaju antitela u 8,1 odsto slučajeva, žene u pet odsto. Antitela su najčešće prisutna kod populacije mlađe od 20 godina, a ređe kod onih koji imaju više od 80 godina. Najveći procenat građana sa razvijenim imunitetom je u Šumadiji i Zapadnoj Srbiji i iznosi 7,2 odsto. U Beogradu je sedam odsto, u Južnoj i Istočnoj Srbiji 5,6 odsto, dok je u Vojvodini 3,1 odsto. "Rezultati bi trebalo da posluže Vladi Srbije u donošenju odluka u vezi sa završetkom ovog talasa epidemije i sa eventualnim budućim talasima", zaključila je Pekmezović.


„Noćne ptice“ žive kraće od ranoranilaca | CityMagazine\nZa ove porazne rezultate oni su okrivili moderno radno vreme od 9 do 5 i stres povezan sa velikim naprezanjem na poslu. Jedan od istraživača, Malkolm fon Šanc, je izjavio: „Ovo je problem javnog zdravlja koji više ne smemo ignorisati. Morali bi da razgovaramo o promeni radnog vremena za noćne ptice. Gde god je moguće, treba im dozvoliti da kasnije dolaze na posao i da ga kasnije završavaju.“\nU ovom istraživanju je učestvovalo čak 500.000 Britanaca starosti od 38 do 73 godine. 9% njih je sebe okarakterisalo kao noćne ptice, dok je 27% ljudi izjavilo da su ranoranioci. Ako bi ove podatke proširili na ukupnu populaciju Velike Britanije, to bi značilo da za čak 5,6 miliona ljudi postoji rizik rane smrti jer se njihove navike u spavanju ne poklapaju sa načinom života njihovog okruženja.\nRadno vreme od 9 do 5 ostavlja velike negativne posledice na zdravlje nekih ljudi\nMeđu noćnim pticama je takođe procentualno više slučajeva šećerne bolesti, ali i psiholoških i neuroloških poremećaja. Nažalost, njihove navike u spavanju su velikim delom genetske, pa je efekat lične intervencije ograničenog dometa. S druge strane, istraživači smatraju da poslodavci treba da budu fleksibilniji sa takvim ljudima i ne tretiraju njihovo kašnjenje na posao kao neodgovornost i bezobrazluk, već im omoguće da nadoknade svoje poslovne obaveze i u večernjim časovima. Svi će imati koristi od takvih odluka, a rizik prerane smrti ljudi koji ležu kasnije će se definitivno smanjiti.\nFeroglobin B12: Bez muke do dobre krvne slike naučno istraživanje · spavanje


Delo Milana Zlokovića na internet prezentaciji\nFondacija Milan Zloković je početkom 2020. godine pokrenula izradu internet stranice Fondacije želeći da dugogodišnje stvaralaštvo arhitekte Milana Zlokovića i segmente iz njegove obimne zaostavštine predstavi na najneposredniji način široj i stručnoj javnosti, u Srbiji i inostranstvu i da ih učini dostupnim za edukativne i naučne svrhe. Na internet stranici su predstavljeni svi aspekti Zlokovićevog opusa (arhitektonsko stvaralaštvo, naučna istraživanja i likovni radovi), kao i pregled dosadašnjih istraživanja i naučne valorizacije njegove uloge u razvoju srpske arhitekture i kulture.\nКroz uvođenje u režim "prethodne zaštite", Zavod za zaštitu spomenika kulture grada Beograda je 2018. godine pokrenuo postupak za proglašenje Vile Prendić (1932) u Profesorskoj koloniji za spomenik kulture.\nProglašene zgrade za spomenike kulture u 2019. godini\nZavod za zaštitu spomenika kulture grada Beograda je u 2019. godini realizovao postupak proglašenja za spomenik kulture dve zgrade u Beogradu, auto-salona i servisa Fiat-Jugoauto, višestambene zgrade Josifa Šojata u ul. Кralja Milutina 23 i Vile Šterić na Dedinju.\nTribina o arhitekti Milanu Zlokoviću u Zavodu za zaštitu spomenika kulture Beograda\nU okviru izložbe akvarela arhitekte Milana Zlokovića (Trst, 1898- Beograd,1965) u Zavodu za zaštitu spomenika kulture grada Beograda na Кalemegdanu 7. novembra 2019. je održana tribina na kojoj se govorilo o ličnosti arhitekte Zlokovića.\nIzložba akvarela Milana Zlokovića u Zavodu za zaštitu spomenika kulture grada Beograda\nPovodom Dana evropske baštine Zavod za zaštitu spomenika kulture grada Beograda je priredio izložbu „Tragovi putovanja – akvareli Milana Zlokovića“ Izložba je otvorena 1. oktobra 2019. a trajanje joj je produženo do 31. decembra. Realizuje se u saradnji sa Fondacijom. Autor izložbe je istoričar umetnosti Hajna Tucić.\nVeče arhitekte Milana Zlokovića uz predstavljanje Fondacije na Filozofskom fakultetu u Beogradu\nU organizaciji Filozofskog fakulteta u Beogradu, 25.oktobra 2019.godine je održano prvo tematsko veče retrospektivnog naučnog ciklusa ,,Srpski arhitekti novijeg i savremenog doba'' posvećeno arhitekti Milanu Zlokoviću.\nNa pomolu spas za Dečju kliniku\nGodinu 2017. je obeležilo još nekoliko događaja, veoma važnih za očuvanje dela Milana Zlokovića. Doneta je odluka o realizaciji Projekta izgradnje nove Univerzitetske dečije klinike i sanacije postojeće zgrade uz vraćanje u prvobitne gabarite, a nezavisno od najavljenog projekta, u oktobru je otpočela rekonstrukcija fasade Univerzitetske dečije klinike, kojom će se naznačiti originalna arhitektura i napraviti jasna distinkcija od grubih nadogradnji iz 1990-tih.


RIJEŠEN PROBLEM KANALIZACIJE U ULICI VEJSILA ČURČIĆA | Hayat.ba\nRIJEŠEN PROBLEM KANALIZACIJE U ULICI VEJSILA ČURČIĆA\nU toku su završni radovi na asfaltiranju ceste u ulici Vejsila Čurčića u naselju Švrakino Selo, gdje je u proteklim danima završena izgradnja separatne kanalizacione mreže, čime je riješen dugogodišnji problem mještana ovog dijela naselja.\nRadi se o izuzetno strmoj ulici u kojoj nije bila riješena odvodnja fekalnih i oborinskih voda, pa su se one slijevale niz ulicu uzrokujući pri tome stanovnicima velike probleme, posebno u ljetnjem i zimskom periodu, saopćeno je iz Općine Novi Grad.\nRadovima koji su izvedeni u prethodnim danima, a kojima su fekalne i površinske vode prikupljene u kanalizaciju i stambeni objekti priključeni na novoizgrađeni kanalizacioni sistem, riješeni su dugogodišnji problemi stanovnika ovog područja, a nakon toga pristupilo se i asfaltiranju ceste u punom profilu.\nRadove koji se izvode u ovoj ulici, sa saradnicima i predstavnicima Savjeta MZ “Švrakino Selo-2” obišao je općinski načelnik Semir Efendić.\nIzgradnja separatne kanalizacione mreže u ovom dijelu Švrakinog Sela, nastavak je velikog i skupog projekta koji se radi fazno i u skladu s finansijskim mogućnostima.


XRP nalozi zaslužni za preko 50% svih kripto transakcija u poslednja 24 sata\nBTC $61.620 +1,43%\nETH $3.820 -1,90%\nXRP $1,09 -4,12%\nBCH $613 -1,57%\nEOS $4,46 -2,26%\nDOGE $0,24 +3,08%\nBroj XRP transakcija na dnevnom nivou probija sve rekorde, približavajući se rekordu svih vremena od 1,7 miliona transakcija\nBroj XRP transakcija na dnevnom nivou probija sve rekorde, približavajući se rekordu svih vremena od 1,7 miliona transakcija.\nDnevni obim transakcije 1,6 miliona\nPrema pretraživaču kripto-podataka BitInfoCharts-a, transakcije XRP-a sada čine više od 50% svih kripto transakcija u poslednja 24 sata. Iter (ETH) je na drugom mestu, dok bitkoin (BTC) i bitkoin SV (BSV) dele treće mesto.\nPoslednji put kada je broj transakcije XRP-a na dnevnom nivou bio tako visok u decembru 2017. godine.\nDana 21. oktobra, XRP je obradio oko 730.000 transakcija, dok je samo osam dana kasnije treća najpopularnija kriptovaluta zabeležila 1,6 miliona transakcija. Ovo predstavlja povećanje od preko 100% za manje od nedelju dana. Od tada XRP svakodnevno beleži novi rekordni broj transakcija.\nNejasno je šta uzrokuje povećanje broja transakcija na dnevnom nivou. Jedan od razloga za ovaj iznenadni bum mogao bi biti Ripple-ov predstojeći Swell događaj sledećeg meseca. Drugi mogući razlog je partnerstvo kompanije Ripple sa platnom uslugom Moneygram koja možda sada istražuje nove načine kako da koristi XRP.\nBez obzira na to, najverovatnije se nešto značajno dešava iza kulisa jer će, izgleda, kriptovaluta oboriti rekord od 1,7 miliona transakcija na dnevnom nivou.\nXRP se trenutno trguje na nivou od oko 0,302 dolara i porastao je 1,6% u poslednja 24 sata. Altkoin je najvišu cenu zabeležio tokom nedelje, 26. oktobra, sa nedeljnim minimumom od 0,262 dolara 23. oktobra.\nRipple se pridružuje Blokčein asocijaciji\nU oktobru, startap Ripple sa sedištem u San Francisku objavio je da se pridružuje Blokčein asocijaciji. Članstvo kompanije Ripple u Blokčein asocijaciji omogućiće kompaniji kontakt sa mnogim regulatorima i lobistima koji rade u prostoru. Asocijacija je neprofitna organizacija koju čine zagovornici blokčeina i promoviše usvajanje blokčein tehnologije širom sveta.\nObim itirijum transakcija na blokčeinu dostigao maksimum u decembru 2018\nIran navodno razgovara sa 8 zemalja o realizaciji kripto transakcija\nIzveštaj: Jedna adresa stoji iza više od 50% transakcija bitkoin keša


PU PANČEVA: Celog septembra pojačana kontrola saobraćaja oko škola | 013 info\nAkcija „ŠKOLA" je počela\nPU PANČEVA: Celog septembra pojačana kontrola saobraćaja oko škola\nPančevo, Čet, 01/09/2016 - 10:30\nPANČEVO, 1, septembar – Kao i na početku svake školske godine, na teritoriji grada Pančeva pripadnici saobraćajne policije sprovešće akciju „ŠKOLA" u okviru koje će saobraćajna policija preduzeti niz aktivnosti na unapređenju bezbednosti učenika.\nPre početka akcije izvršena je analiza stanja bezbednosti u saobraćaju učenika u protekloj školskoj godini, sa posebnim osvrtom na strukturu prekršaja i nezgoda u kojima su učestvovala deca. Izvršen je i uvid u stanje saobraćajne signalizacije u zonama škola i o nepravilnostima su obavešteni upravljači puta. Opšta je ocena da je stanje bezbednosti u zoni škola u Pančevu na zadovoljavajućem nivou.\nPripadnici saobraćajne policije će povodom početka školske godine svakog radnog dana od 1. do 30. septembra u zonama i u neposrednoj blizini osnovnih i srednjih škola sprovesti akcije pojačane kontrole saobraćaja. Posebna pažnja će se obratiti na učenike koji prvi put polaze u školu – đake prvake, kojima će se pružiti i pomoć prilikom prelaska kolovoza, uz obaveštenja kako je najbezbednije da se kreću ulicom, učestvuju u saobraćaju, dođu do škole i sl.\nNa početku školske godine akcenat se stavlja i na edukaciju učenika, posebno đaka nižih razreda osnovne škole o pravilima saobraćaja koje kao učesnici u saobraćaju moraju znati. Kao pešaci, učenici moraju da prilikom kretanja koriste trotoare, da izbegavaju put i biciklističke staze, a da kolovoz prelaze samo na za to predviđenim mestima – pešačkim prelazima. Prilikom prelaska kolovoza moraju da se uvere da to mogu da učine na bezbedan način, bez ometanja vozila, bez pretrčavanja puta, a ukoliko na pešačkom prelazu postoji semafor, da ulicu prelaze samo kada je za pešake upaljeno zeleno svetlo. Jedno od glavnih pravila prilikom prelaska kolovoza je – vidi i budi viđen, uveriti se da se može bezbedno preći ulica, ali takođe i biti siguran da su vozači primetili njih. Roditeljima koji prate decu je potrebno istaći da je bitno da budu pozitivan primer i da svoju decu uče pravilnom ponašanju kako bi ona ta pravila poštovala i kada počnu samostalno da učestvuju u saobraćaju.\nJoš jedna aktivnost koju preduzima saobraćajna policija je kontrola vozača i autobusa angažovanih za prevoz đačkih ekskurzija, u cilju provere tehničke ispravnosti navedenih vozila i kontrole psiho-fizičkog stanja vozača određenih da upravljaju autobusima.